"O'zbekiston iqtisodiy axborotnomasi" jurnali » Ўзбекистон-Франция муносабатлари – ҳақиқий юксалиш\nГлавная | Архив номеров | Ўзбекистон-Франция муносабатлари – ҳақиқий юксалиш\nЖурналнинг ушбу сони Франциянинг Ўзбекистондаги фавқулодда ва мухтор элчисининг дипломатик миссияси якунланишига тўғри келди. Ўзбекистон-Франция муносабатларини ривожлантиришга бағишланган кўплаб муҳим лойиҳаларни амалга оширишда, шунингдек, мазкур нашрни тайёрлашда фаол иштирок этган Виолен де Вильмор хоним «Ўзбекистон иқтисодий ахборотномаси» журналининг бош муҳаррири билан суҳбатда мамлакатларимиз ўртасидаги шериклик муносабатлари ҳақида сўзлаб берди.\n– Ҳурматли Элчи хоним, хабарингиз борки, жорий йилнинг 1 мартида Ўзбекистон Франция билан дипломатик муносабатлар ўрнатганига 27 йил тўлди. Октябр ойида эса ўзаро дўстлик ва ҳамкорлик тўғрисидаги шартнома имзоланган сананинг 26 йиллиги нишонланади. Модомики шундай экан, Сиз икки томонлама ҳамкорлигимиз равнақини қандай баҳолайсиз?\n– Мен бу борадаги муносабатларимиз ривожини бемалол ҳақиқий юксалишга қиёслашим мумкин. Чунки Франция Ўзбекистон Республикаси Президенти жаноб Шавкат Мирзиёев 2018 йил октябрь ойида расман ташриф буюрган биринчи Европа давлати бўлди. Бу ўз навбатида, олий даражадаги бошқа ташрифлар янада кўпайишига туртки берди. Чунончи, охирги пайтларда Ўзбекистон Бош вазири ўринбосарлари ва вазирлари турли масалалар юзасидан тез-тез Парижда хизмат сафарларида бўлмоқдалар. Франция Давлат котиби жаноб Жан-Батист Лемуан эса жорий йил апрелида Ўзбекистонга келиб, Самарқанд ва Тошкентда, шунингдек, Чорвоқда бўлди. Бундан ташқари ҳар иккала мамлакатнинг илғор корхоналари вакиллари гоҳ Тошкентда, гоҳ Парижда учрашиб, ўзаро тажриба алмашмоқдалар.\nБизнинг маданий ҳамкорлигимиз ҳам кенг қамровли. Масалан, ҳозир 2021 йили Парижда Ўзбекистонга бағишлаб ўтказиладиган кўргазмага қизғин тайёргарлик кўрилмоқда. Шу муносабат билан дунёдаги энг қадимги ва энг бой Лувр музейи делегацияси серқуёш ўлкангизга ташриф буюрди.\n– Маълумки, Франция Ўзбекистон мустақиллигини биринчилардан бўлиб тан олган эди. Ўтган давр мобайнида томонлар ҳамкорликнинг талай йўналишлари бўйича катта салоҳиятга эга бўлиб, бой тажриба орттирди. Сўнгги вақтларда эса сиёсий алоқалар ҳам фаоллашаётгани сезилмоқда. Сизнинг назарингизда, Ўзбекистон бугун қай даражада ривожланмоқда ва мамлакатларимиз ҳамкорлигини янада кенгайтириш учун қайси соҳаларни энг истиқболли, деб ҳисоблайсиз?\n– Ўзбекистон Марказий Осиё минтақасида тинчлик-осойишталикни сақлашда беқиёс роль ўйнайди. Унинг дўстона қўшничилик сиёсати савдо ва ҳамкорлик алоқалари ривожланиши учун мустаҳкам замин яратади. Ўзбекистон дипломатиясининг саъй-ҳаракатлари эса Афғонистондаги вазиятни барқарорлаштиришда муваффақиятга эришиш имконини беради. Бу бутун халқаро ҳамжамиятни қизиқтираётган долзарб масалалардан биридир.\nИкки томонлама ҳамкорликка тўхталадиган бўлсак, мен у жадал ривожланаётганига аниқ мисол келтира оламан. Бу Франция учун ҳам, салоҳиятлари бисёр Ўзбекистон учун ҳам устувор йўналишга айланган туризм соҳасига тааллуқлидир. Зеро, туристик йўналишларга ва соҳанинг энг яхши корхоналарига эгалиги жиҳатидан жаҳонда биринчи ўринда турадиган Франция ўтган йили 90 миллиондан ортиқ туристни қабул қилди. Давомини суриштирсангиз, кейинги вақтларда унинг Orex Loisirs, Compagnie des Alpes, Geode, Egis, Epode, MND Group, POMA каби етакчи компаниялари консорциуми иштирокида Ўзбекистондаги «Чорвоқ» эркин туристик зонасида Чимён ва Белдирсой халқаро тоғ-чанғи ва рекреацион мажмуаларини ҳамда Нанай экотуристик мажмуасини қуриш чоралари кўрилаяпти. Консорциум Тошкент вилоятида замонавий туристик зона бунёд этиш лойиҳасини яратиш устида иш олиб бораяпти. Бултур уни ишлаб чиқиш, жумладан, техник-иқтисодий асосномасини тайёрлаш учун Франция ҳукумати томонидан грант асосида 750 минг евро миқдорида молиявий маблағ ажратилди. Лойиҳага Франция ривожланиш агентлиги ҳам инвестициялар киритиши, шунингдек, Европа Иттифоқининг молиявий маблағлари жалб этилиши мумкин.\nЯқинда консорциум Ўзбекистондаги мутасадди идоралар билан биргаликда жаноб Президент Шавкат Мирзиёев учун тақдимот ўтказди. Унда «Чорвоқ» эркин туристик зонасида туристик блок барпо этиш лойиҳалари намойиш қилинди. Консорциум вакиллари Ўзбекистонда дам олиш имкониятлари ва спортнинг қишки турларини янада ривожлантириш учун мавжуд салоҳият комплекс равишда амалга оширилишини таъминлаш учун бу ердаги қўшма лойиҳаларга ҳам жиддий қизиқиш билдирмоқда. Франция ҳукумати эса FIVES компаниясига катта саноат салоҳиятига эга Жиззах вилоятида ойна заводи қуриш бўйича техник-иқтисодий асоснома тузиш учун грант ажратди.\n– Шубҳасиз, савдо-иқтисодий ва инвестиция соҳаси ўзаро ҳамкорлигимизнинг устувор йўналишларидан бири. Сиз ўтган йил октябрь ойида бўлиб ўтган юқори даражадаги Ўзбекистон – Франция саммитида имзоланган битимлар бўйича бошланган ишларни қандай баҳолайсиз? Мамлакатларимиз ўртасида қайсидир соҳаларда ўзаро ҳамкорликнинг ҳали фойдаланилмаган улкан салоҳияти мавжуд, деб айтишга асос борми?\n– 2019 йил Ўзбекистонда қизғин давом эттирилаётган ислоҳотлар нуқтаи назаридан ҳам, Франция билан икки томонлама муносабатлар мустаҳкамланиши жиҳатидан ҳам муваффақиятли бўлади. Негаки, Президент Шавкат Мирзиёевнинг Парижга ташрифи француз компанияларининг Ўзбекистондан манфаатдорлигини оширди. Эришилган келишувлар амалда бажарилиши таъминланиши учун Франция Давлат котиби Жан-Батист Лемуан баҳор ойида Тошкентга келган бўлса, MEDEF International миссияси ўттизга яқин компания таркибида бултур қабул қилинган мажбуриятларни бирлаштиришга муваффақ бўлди.\nИшончим комилки, қишлоқ хўжалигига мўлжалланмаган ер участкаларини хусусийлаштириш тўғрисидаги қонун ҳужжатлари моддий инвестицияларни барқарорлаштириш учун бадастир қулайликлар яратиб, интеллектуал мулкни ҳурмат қилиш масаласи ойдинлашиши биланоқ Ўзбекистонга киритилган Франция инвестицияларига янада кенг йўл очади. Коррупцияга қарши курашишга тааллуқли кўплаб чора-тадбирлар ҳам инвестициявий муҳит яхшиланишига хизмат қилади.\nТелекоммуникация технологиялари, инфратузилма, энергетика, аэронавтика ва коммунал хизматлар соҳаларидаги ҳамкорлигимиз Ўзбекистонга технологиялар, билимлар ва катта ҳажмдаги молиявий тушумларни таъминлаган ҳолда янада ривожланиши тайин. Бинобарин, Bpifrance ёки ФАР каби молиявий институтларимизнинг роли Франция компаниялари Ўзбекистон эҳтиёжларига мослаштирилган рақобатбардош техник ва молиявий таклифлар бериши учун ҳал қилувчи аҳамиятга эга.\n– Шу ўринда муваффақиятли ривожланиб бораётган маданий-гуманитар йўналишдаги ҳамкорликларимиз ҳақида ҳам бирров тўхталиб ўтсак менимча, айни муддао бўлади. Чунки Ўзбекистон ва Франция музейларининг қўшма кўргазмалари ташкил этилиши, иккала мамлакат тарихчилари ва археологлари ўртасида илмий алоқаларнинг кенгайиши, туризм соҳасидаги қўшма лойиҳалар, таълим, фан ва соғлиқни сақлаш тизимларидаги ҳамжиҳатлик, ҳар йили ўтказиладиган Goût de / Good France гастрономия фестивали кўпчиликда ёрқин таассуротлар қолдиради. Айтинг-чи, келгусида яна қайси муҳим йўналишлар бўйича ҳамкорлик қилишимиз мумкин?\n– Франция ва Ўзбекистоннинг сиз тилга олган соҳалардаги ҳамкорлиги истиқболлари ҳақиқатан ҳам кишида катта умид уйғотади. 2021 йил кузида Лувр музейида «Ипак йўлида цивилизация ва маданият» кўргазмаси очилиши Франция ва Ўзбекистоннинг археологик ҳамда маданий меросларни кўз қорачиғидек асраб-авайлаш борасида 30 йилдан ортиқ давом этаётган ҳамкорлигига бағишланган унутилмас воқеа бўлади. Қолаверса, Лувр музейига ҳар йили 10 миллионга яқин киши ташриф буюради. Демак, бу кўргазма Франция аҳолиси ва халқаро жамоатчиликка ўзи учун Ўзбекистоннинг бой тарихий-маданий меросини кашф қилишига имкон туғдиради.\nБиз шаҳарсозлик ҳамда қадимий шаҳарлар ва тарихий ёдгорликларни муҳофаза қилиш соҳасидаги тажрибамиз билан ўртоқлашишга ҳам тайёрмиз. Шунингдек, Ўзбекистоннинг барча вилоятларидаги ўқувчилар ва ўқитувчилар орасида франкофония тарғиб қилинишидан беҳад мамнунмиз. Биз бу йил мактаб ва университетда француз тилида ўтказила бошлаган театр ва ашула фестивали ҳамда диктантлар, ўқитувчилар учун Францияда қисқа муддатли педагогик стажировкалар, Lions Clubs халқаро француззабон марказлар ассоциацияси билан биргаликдаги «Францияда бир ой» ҳамда «Фестиваль учун афиша» танловлари кенг жамоатчиликка манзур бўлмоқда. Шунингдек, ўқитувчилар малакасини ошириш соҳасидаги ҳамкорлик доирасида Франциянинг Ўзбекистондаги элчихонаси Наманган вилоятининг Тўрақўрғон туманидаги Исҳоқхон Ибрат номидаги хорижий тилларга ихтисослашган мактаб-интернатда Фарғона водийсининг учта вилоятида ишлаётган француз тили ўқитувчилари учун тренинг уюштирди. 17–20 июнь кунлари эса Бухоро Давлат университетида Ўзбекистон мактаблари, лицейлари ва университетларининг барча француз тили ўқитувчилари учун ёзги мактаб ташкил этилди. Элчихона Тошкентнинг француз альянсида тил имтиҳонлари ўтказишни ҳам давом эттирмоқда. Яна бир қувончли хабар шундан иборатки, француз альянси ўқишнинг кейинги сессияси учун танловларга ёзилиш мумкинлигини эълон қилди.\nУниверситет ҳамкорлиги соҳасида биз ўқув муассасалари ўртасида Ўзбекистонда энг кўп талаб қилинадиган истиқболли фанлар бўйича бирталай лойиҳаларни қўллаб-қувватлашга тайёрмиз. Булар француз тилини, шунингдек, менежмент ва шаҳарни режалаштиришни ўрганишни ҳам ўз ичига оладиган туризм, маданият ва археология, технология ва молия, математика, менежмент, тадбиркорлик ҳуқуқи каби йўналишлардир. Бизда айни соҳалар бўйича 2019–2020 йилларга мўлжалланган кўплаб лойиҳалар мавжуд.\n– Мамлакатимиз Президенти Францияга 2018 йил октябрь ойидаги расмий ташрифи арафасида Ўзбекистонга келувчи барча француз фуқаролари учун у хоҳ турист, хоҳ тадбиркор бўлсин 30 кунгача амал қиладиган визасиз режимни жорий этди. Унинг қўлланилиши қандай самара беради?\n– Бу Франциядан келадиган сайёҳлар сафи кенгайишига, гуманитар ва иқтисодий алоқалар ривожланишига олиб келади ҳамда ишбилармонлик доираларини руҳлантиради. Менинг юртдошларимдан аксарияти Самарқанд ва Бухоро каби шаҳарларни кўришни орзу қилади. Буни ўтган йили Ўзбекистонда бўлган франциялик сайёҳлар сони 13 минг нафардан ошганидан ҳам билиш мумкин. Жорий йилда ушбу кўрсаткич янада ўсиши кутилмоқда. Айнан шу боис Франция Самарқандда ўзининг Марказий Осиёдаги дастлабки фахрий консуллигини ташкиллаштиришга аҳд қилди. Амалда шундай бўлди ҳам. Франция Давлат котиби Жан-Батист Лемуан Ўзбекистонга ташрифи чоғи уни тантанали равишда очиб, фахрий консул Исрофил Усановга 5 йилга мўлжалланган консуллик сертификатини топширди. Агар ўтган қишда мамлакатларимиз ўртасидаги тўғридан-тўғри рейслар икки мартага кўпайганини ҳисобга олсак, қисқа муддатли визаларнинг бекор қилиниши янада кўпроқ самара келтириши аниқ.\n– Хорижга чиққан ҳар бир инсон қадрдон юртидагидан турли даражада фарқланувчи ҳолатларга дуч келади ёки ўзи учун янгилик саналган қандайдир нарсалар ва воқеа-ҳодисалар сир-асрорини билиш илинжида бўлади. Шу маънода бизнинг юртимиз кўпроқ нимаси билан французлар учун қизиқарли?\n– Ўзбекистон уларни, аввало, цивилизацияси, бой тарихи ва маданияти, ҳар томонлама бетакрорлиги, архитектура ёдгорликлари билан ўзига жалб этади. Кўпчилик ватандошларим француз ёзувчиси – Самарқанднинг фахрий фуқароси Амин Маалуфнинг мазкур шаҳар ҳақидаги романини ўқиб, бу ерга келишга, Буюк Ипак йўли теграсидаги кўҳна гўшаларни ўз кўзлари билан кўришга ошиқмоқдалар. Мамлакатларимизни бизнинг тарихга муносабатимиз бирлаштирмоқда. Ҳунармандчилик, умрбоқий анъаналар, айтайлик, кўпкари ўйинлари, хуштаъм-хушхўр ўзбек миллий таомлари ҳам уларда катта қизиқиш уйғотмоқда. Қолаверса, охирги пайтларда маҳаллий оммавий ахборот воситаларида Ўзбекистон ҳақида кўплаб мақолалар, кўрсатув ва эшиттиришлар берилиб, Францияда унинг туристик жозибадорлиги оширилмоқда.\n– Мазмунли суҳбатингиз учун ташаккур.


12:30 / 20 январь 1116 pdf Ўқиш режими + -\nРасулуллоҳ соллаллоҳу алайҳи васаллам: «Албатта, тожирлар қиёмат куни фожирлар ҳолида тирилтирилурлар. Аллоҳга тақво қилган, яхшилик ва ростгўйлик қилган бундан мустасно», дедилар.\nИзоҳ: Агар тақводор, яхшилик қилувчи ва ростгўй бўлмаса, тожирлик эгасига надомат, охират шармандалигини келтирар экан. Ҳар бир тожир ушбу ҳадиси шарифда зикр қилинган уч сифат: Аллоҳ таолога тақво қилиш, яхшилик қилиш ва ростгўй бўлиш сифатларини ўзида мужассам қилишга уринмоғи керак. Ушбу сифатлари бор одамгина тижоратда фожирлик, алдамчилик, ҳаромхўрлик қилмайди. Аслини олганда тожирлик ҳам шариат кўрсатган йўл билан амалга оширилса, ибодат бўлади. Чунки тожирлар тижоратлари орқали ўзларига фойда топишдан ташқари, жамиятлари учун катта аҳамиятга эга бўлган ишни амалга оширадилар. Кўпчиликнинг оғирини енгил қиладилар.\n11:00 / 20 январь 1686\n15:00 / 20 январь 1480\n7712 12:36 / 13.09.2018\nЗулм сўзи араб тилида феълидан олинган бўлиб, луғатда ҳаддан ошишrdquo , адолатсизликка йўл қўйишrdquo деган маъноларни англатади. Истилоҳда эса бирор бир масалада давоми...\n1254 15:00 / 18.07.2021\nНафснинг ўзгариб туришини нега ҳисобга олмаймиз?!\nРасулуллоҳ соллаллоҳу алайҳи васалламга Макка торлик қилиб қолди. У зотни ҳимоя қилиб, ғамхўрлик қилиб турган амакилари Абу Толиб вафот қилди. Расулуллоҳ давоми...\n1771 16:40 / 31 январь\nБир киши бир аёлга уйланди. Аёлини жуда яхши кўрар эди. Биргаликда бир муддат яшагач, аёлда ғалати бир касаллик бошланди. Унинг юзига ва бутун баданларига давоми...\n3531 08:53 / 30.07.2021


Марказий ва шарқий Европадаги сув тошқини ўн минглаб гектар экинзорларга зиён келтирди.\nМинглаб одам ўз уйларини ташлаб кетишга мажбур бўлган.\nДунай дарёси суви садхи кўтарилар экан, Руминияда ўтган тунда мингга яқин одам ўз уйини тарк этган.\nВенгрияда эса Дунай қирғоқларида яшовчи 2 ярим минг одм эвакуация қилинган. Сербия ва Болгарияда ҳам сув тошқинига қарши чоралар кўрилмоқда.


ЎзА - Ички ишлар бўлимининг собиқ катта инспектори суд залидан озод этилди\n08.02.2018 11:19 Чоп этиш версияси\nИчки ишлар бўлимининг собиқ катта инспектори суд залидан озод этилди\nЖиноят ишлари бўйича Хўжайли тумани судида фуқаро М.Мунажовга нисбатан қўйилган озодликдан маҳрум қилиш жазоси бошқа жазо турига алмаштирилиб, у суд залидан озод этилди.\nЎзбекистон Республикаси Олий суди ва Ўзбекистон ёшлар иттифоқи марказий кенгаши томонидан имзоланган меморандумга мувофиқ, кафолат хати асосида озодликка чиққан Мунажов Маман Низоматдинович 1989 йилда туғилган. Нукус шаҳридаги “Жуўазши” маҳалла фуқаролар йиғини Жузим бағ кўчасида яшайди.\nУ Нукус шаҳар ички ишлар бўлимининг катта инспектори лавозимида ишлаган даврида таъмагирликда гумонланиб, қўлга олинган.\nЎзбекистон Республикаси Жиноят кодексининг 210-моддаси 2-банди билан судланган М.Мунажов суд залидан озод этилди.\n– Юқорида зикр этилган меморандум 2017 йил 5 декабрь куни Тошкент шаҳрида Ўзбекистон Республикаси Олий суди ва Ўзбекистон ёшлар иттифоқи марказий кенгаши томонидан имзоланган, – дейди Ўзбекистон ёшлар иттифоқи Қорақалпоғистон Республикаси кенгаши ҳуқуқшунос-маслаҳатчиси К.Палуаниязов. – Меморандумнинг асосий мақсади ёшларнинг комил инсон бўлиб вояга етиши, жамиятда ўз ўрнини топиши, юртимиз тараққиётига ҳисса қўшишини таъминлашга шароит яратишдан иборат. Шунингдек, меморандумда билиб-билмай жиноят кўчасига кириб қолган ёшларни кафолатга олиш орқали озодликдан маҳрум қилиш билан боғлиқ бўлмаган жазо тайинлаш ёки суд залидан озод қилиш бош мақсадлардан бири ҳисобланади.\nМеморандум талабларининг бири бўлган кафолат хати бериш – фақат жиноий иши судда кўрилаётган ёшларга берилиши назарда тутилган. Озодликдан маҳрум қилиш жазоси тайинланган, жазони ўташ муассасаларида жазо ўтаётган ёшларга кафолат хати бериш меморандум талабларига киритилмаган.\nАнвар Насирлаев, ЎзA


1443 йил 17 сафар | 2021 йил 24 сентябрь, жума\n13:04 / 17.12.2018 4485 pdf Ўқиш режими + -\nКим Расулуллоҳ соллаллоҳу алайҳи васаллам Аллоҳ ҳузуридаги заиф инсон сифатида, у Зотдан ёрдам сўрайдиган, ҳидоят ва мағфират тилайдиган, нимага буюрса, бўйсунадиган, баъзан шиддатли итобларни қабул қиладиган шахс сифатида тасвирланган оятларни тиловат қилса, қалбининг тўрида виждоний файзни топади. Холиқнинг сифати билан махлуқнинг сифати, Холиқнинг Зоти билан махлуқнинг зоти ҳамда Холиқнинг услуби билан махлуқнинг услуби орасида бениҳоя фарқ борлигига қаноат ҳосил қилади.\nДарҳақиқат, Муҳаммад соллаллоҳу алайҳи васалламнинг Қуръондаги суратлари итоаткор қулнинг суратидир. У зот алайҳиссалом агар исён қилсалар, Роббиларининг азобига учрашдан қўрқадилар, У Зотнинг ҳудудларини лозим тутадилар, раҳматидан умид қила-дилар. Аллоҳнинг Китобидан бирор ҳарфни ўзгартириб қўйишдан мутлақ ожиз эканликларини эътироф этадилар.\nАллоҳ таоло Юнус сурасида марҳамат қилади:\nﭑ ﭒ ﭓ ﭔ ﭕﭖ ﭗ ﭘ ﭙ ﭚ ﭛ ﭜ ﭝ ﭞ ﭟ ﭠ ﭡﭢ ﭣ ﭤ ﭥ ﭦ ﭧ ﭨ ﭩ ﭪ ﭫﭬ ﭭ ﭮ ﭯ ﭰ ﭱ ﭲﭳ ﭴ ﭵ ﭶ ﭷ ﭸ ﭹ ﭺ ﭻ ﭼﭽ ﭾ ﭿ ﮀ ﮁ ﮂ ﮃ ﮄ ﮅ ﮆﮇ ﮈ ﮉ ﮊ ﮋ ﮌ ﮍﮎ ﮏ ﮐ ﮑ\n«Қачонки уларга очиқ-ойдин оятларимиз тиловат қилинганида, Бизга рўбарў бўлишдан умид қилмайдиганлар: «Бундан бошқа Қуръон келтир ёки уни алмаштир», дедилар. Сен: «Мен уни ўзимча алмаштира олмасман. Мен фақат ўзимга ваҳий қилинган нарсагагина эргашаман. Албатта, мен Роббимга осий бўлсам, буюк Кун азобидан қўрқаман», деб айт. Сен: «Агар Аллоҳ хоҳлаганида, уни сизларга тиловат қилмас эдим ва У уни сизларга ўргатмас эди. Батаҳқиқ, мен орангизда ундан олдин ҳам умр кечирдим. Ақл юритиб кўрмайсизларми?» деб айт» (15-16-оятлар).\nҚуръони каримда Холиқ ва махлуқнинг сифатлари орасини ажратиб берувчи ушбу оятлар маъносига ўхшаш Набий соллаллоҳу алайҳи васалламнинг бошқа инсонлар каби инсон эканликлари, у зотнинг вазифалари фақатгина етказиш экани, Аллоҳнинг хазиналарига эга эмасликлари, ўзларини инсон сифати ва хилқатидан ўзга фариштасифат деб гумон қилмасликлари каби маънолар очиқ-ойдин ва кўп марта такрор келган.\nﰄ ﰅ ﰆ ﰇ ﰈ ﰉ ﰊ ﰋ ﰌ ﰍ ﰎﰏ\n«Сен: «Мен ҳам сизларга ўхшаган башарман, холос. Менга, шубҳасиз, илоҳингиз битта илоҳ экани ваҳий қилинур...», дегин» (110-оят).\nЯъни «Эй Муҳаммад, одамларга ўзингнинг уларга ўхшаган одам эканингни англат. Сен фаришта ёки бошқа бирор нарса эмассан. Ҳаммага ўхшаш оддий одамсан. Бошқалардан фарқинг шуки, сенга Роббингдан ваҳий келади. Ўша қатъий илоҳий илмнинг бир парчаси бўлмиш ваҳий одамларнинг илоҳи яккаю ягона Аллоҳ эканини билдиргандир».\nﭑ ﭒ ﭓ ﭔ ﭕ ﭖ ﭗ ﭘ ﭙ ﭚ ﭛﭜ ﭝ ﭞ ﭟ ﭠ ﭡ ﭢ ﭣ ﭤ ﭥ ﭦ\n«Сен: «Ўзим учун Аллоҳ хоҳлаганидан ташқари, на фойда ва на зарарга молик эмасман. Агар ғайбни билганимда, яхшиликни кўпайтириб олган бўлар эдим ва менга ёмонлик етмас эди…», деб айт» (188-оят).\nРасулуллоҳ соллаллоҳу алайҳи васаллам Аллоҳнинг суюкли ва охирги Пайғамбари, одам авлодининг энг улуғи бўлишлари билан бирга, оддий бир инсондирлар. Ушбу ояти каримада у зотга ушбу оддий ҳақиқатни рўй-рост айтиш амр қилинмоқда. У зот соллаллоҳу алайҳи васалламнинг бу эътирофлари улуғ ҳақиқатларни ошкор қилади.\nАллоҳ таоло яна Анъом сурасида марҳамат қилади:\nﮞ ﮟ ﮠ ﮡ ﮢ ﮣ ﮤ ﮥ ﮦ ﮧ ﮨ ﮩ ﮪ ﮫ ﮬﮭ ﮮ ﮯ ﮰ ﮱ ﯓ ﯔﯕ\n«Сен: «Сизларга: «Ҳузуримда Аллоҳнинг хазиналари бор», ҳам демасман, ғайбни ҳам билмасман. Ва яна сизларга: «Мен фариштаман», деб ҳам айтмасман. Мен фақат ўзимга ваҳий қилинган нарсага эргашаман, холос», деб айт» (50-оят).\nБу ояти каримада пайғамбарлик ва Пайғамбар шахси ҳақидаги ҳақиқий тасаввур баён қилинмоқда. Аллоҳ таоло мушриклар томонидан турли саволларга тутилаётган, ҳар хил талабларни эшитаётган Пайғамбари Муҳаммад соллаллоҳу алайҳи васалламга ўзларининг ким эканликларини баён қилиб беришни амр қилмоқда:\n«Мендан мол-дунё, ноз-неъмат кутманг. Пайғамбар бўлганим учун Аллоҳ менга хазинасини очиб бермаган. Ким менга эргашса, уни мол-дунё ва ноз-неъматга кўмиб ташлай олмайман. Мен ғайбни ҳам билмайман. Бу менинг пайғамбарлик масъулиятимга кирмайди. Ғайбни фақат Аллоҳнинг Ўзи билади, холос. Ким менга ғайбни билишимни шарт қилиб эргашмоқчи бўлса, билиб қўйсинки, мен ўзимга эргашганларга ғайбнинг хабарини бера олмайман. Мен одамман. Пайғамбар фаришта бўлиши керак, деган фикрларингиз бўлса, бу беҳудадир. Мен одамман. Шунинг учун мендан одамга хос тасарруфлар чиқади, фариштага хос тасарруфлар чиқмайди, бу ҳақиқатни ҳам билиб қўйинглар. Менинг бошқа одамлардан фарқим – менга Аллоҳнинг ҳузуридан ваҳий келади. Мен ўша ваҳийга эргашаман, холос».\nАллоҳ таоло бандасига берган сон-саноқсиз неъматлар ичида энг улуғларидан бири ақл неъмати ҳисобланади. Аммо ақлни ишлатиб, тўғри йўлга солиб турадиган нарса ваҳийдир. Чунки ақлнинг ўзи инсонга икки дунё саодатини топишига ёрдам бера олмайди. Бутун инон-ихтиёр ақлнинг ўзига ташлаб қўйилса, турли хатолар, бурилишлар, бузғунчиликлар, ҳатто ҳалокатлар келиб чиқади. Бунга ўзимиз яшаб турган бугунги воқеълик гувоҳ. Ҳозирда инсон ақли жуда ҳам ривожланган деб даъво қилинмоқда. Аммо ўша ривожланган ақл инсониятнинг ўзини кундан-кунга ҳалокат жари томон тортиб кетмоқда. Ақлнинг энг муҳим вазифаларидан бири – Аллоҳдан келган ваҳийни идрок этиш ва унга амал қилиш йўққа чиққанда шундай бўлади.\nЎтган оятларда келган «айт» иборасида латиф маъно ва мақсад бор. Бу маъно ва мақсад хитобни Расулуллоҳ соллаллоҳу алайҳи васалламга йўналтириш ва нима демоқлари лозимлигини ўргатишдан иборат. У зот ўз ҳавои нафсларидан нутқ қилмайдилар, балки ўзларига ваҳий қилинган нарсага эргашадилар. Шунинг учун ҳам «айт» ибораси Қуръони каримда уч юз мартадан кўп такрорланган. Бу нарса Қуръон ўқувчининг ёдидан ҳеч қачон чиқмаслиги лозим бўлган ҳақиқатдир. Муҳаммад соллаллоҳу алайҳи васалламнинг ваҳийга дахллари йўқ. У зот ўз лафзларини унга аралаштирмайдилар. Дарҳақиқат, у зотга хитоб ташланади. У киши сўзловчи эмаслар, балки хитоб қаратилган кишидирлар. Эшитганларини ҳикоя қиладилар. Ўзларида пайдо бўлган бирор нарсани ваҳий деб таъбир қилмайдилар.\nВаҳийни нозил қилувчи, сўзловчи – Аллоҳ таолонинг сифати ҳамда хитоб қаратилган, ваҳийни қабул қилувчи – Расулининг сифати орасидаги фарқ баъзи оятларда янада очиқ-ойдин кўринади. Аллоҳ таоло баъзи оятларда Ўз Набийсига енгил ёки қаттиқ итоб қилса, баъзи оятларда эса унинг олдинги ва кейинги гуноҳларини кечириб, афв этганини билдиради. Қуйида ушбу фикрга айрим мисоллар келтирамиз.\nАллоҳ таолонинг афв аралаш енгил итобларидан бири У Зотнинг Расулига Табук ғазотида жиҳоддан қолувчиларга изн берганлари тўғрисида қилган хитобидир:\nﭻ ﭼ ﭽ ﭾ ﭿ ﮀ ﮁ ﮂ ﮃ ﮄ ﮅ ﮆ ﮇ ﮈ\n«Аллоҳ сени афв қилди. Нима учун то сенга ростгўй бўлганлар равшан бўлмай туриб ва ёлғончиларни билмасингдан туриб, уларга изн бердинг?» (43-оят).\nУшбу оятда Аллоҳ таоло Ўз Расули Муҳаммад соллаллоҳу алайҳи васалламга «Аллоҳ сени афв қилди», дея Ўз афвини эълон қилиб қўйиб, сўнгра сабабини айтмоқда. Пайғамбар соллаллоҳу алайҳи васаллам мунофиқлардан баъзиларига урушга бормасликка изн бериб қўйган эдилар. Аслида шошилиб, рухсат бергандан кўра, кутиб турганларида яхши бўлар эди. Чунки изн олганлар ким экани билинмай қолди. Изн бўлмаганда ҳам, барибир улар сафарбарликдан қолар эдилар. Шунда уларнинг мунофиқлиги ҳаммага ошкор бўларди. Шунинг учун Аллоҳ Пайғамбари соллаллоҳу алайҳи васалламга хитоб қилиб:\n«Нима учун то сенга ростгўй бўлганлар равшан бўлмай туриб ва ёлғончиларни билмасингдан туриб, уларга изн бердинг?» демоқда.\nБу Пайғамбар соллаллоҳу алайҳи васалламга Аллоҳ томонидан итоб – койишдир.\nМаълумки, афв қилиш фақатгина гуноҳдан кейин бўлади. Шунингдек, мағфират ҳам гуноҳдан кейин қилинади.\nУшбу фикрни Фатҳ сурасидаги оят ойдинлаштиради:\n«Албатта, Биз сенга очиқ-ойдин фатҳни бердик. Аллоҳ сенинг аввал ўтган гуноҳларингни ва кейингиларини мағфират этиши, Ўз неъматини сенга батамом қилиши ва сени тўғри йўлга бошлаши учун» (1–2-оятлар).\nАлбатта, Набий алайҳиссаломга нисбат берилаётган гуноҳ бошқа одамларга нисбат бериладиган гуноҳга ўхшамайди. Чунки пайғамбарлар маъсум, яъни гуноҳ содир этмайдиган зотлардир. Ояти каримада келган гуноҳ тушунчасини Набий алайҳиссаломнинг баъзи ижтиҳодда икки жоиз ишдан авло бўлмаганини танлаганлари, деб тушунсак, тўғри бўлади.\nШиддатли итоб, яъни койиш Анфол сурасидаги фидя оятларида келган. Қаттиқ огоҳлантирув, пўписа даражасидаги ушбу итоб Расулуллоҳ соллаллоҳу алайҳи васалламга ва у зотга Бадр асирларидан фидя олишни маслаҳат берган саҳобалар жумҳурига қаратилган эди. Улар асирларни товонини тўлатиб, қўйиб юборишни, яхши маблағ йиғиб, кўпроқ қувватга эга бўлишни маслаҳат беришган эди. Ҳолбуки, улар ҳали ер юзида мустаҳкам кучга эга бўлмаган, асир тутиш улар учун хатарли эканини, асирларга шафқат кўрсатиш бошқаларнинг олдида уларни заиф кўрсатиб қўйишини билишмаган эди. Хусусан, Бадрда асирга тушганларнинг орасида мушрикларнинг пешволари ҳам бор эди. Улар янада катта куч билан қайтишлари эҳтимоли ҳам йўқ эмас эди.\nУшбу оятдаги итоб, яъни койиш сийғаси умумий бўлиб, расуллар ва набийларнинг сифатларидаги асосни сездириб туради. Бу асос – пайғамбарларнинг маъсумлиги, улар содир этган баъзи хатолар эса Аллоҳ таолонинг ҳикмати ва қадарига биноан воқеъ бўлишидир. Аллоҳ таоло Расулуллоҳ соллаллоҳу алайҳи васаллам Бадр асирлари тўғрисидаги қарорни бермасларидан олдин ваҳий тушириб, қарорни ўзгартириши ҳам мумкин эди. Аммо У Зот Ўзи билган ҳикматга кўра, қарор берилиб, иш битганидан сўнг айни ўринда қандай йўл тутиш тўғрироқ бўлишини билдириб қўйди, холос. Дарҳақиқат, мазкур асирлардан баъзилари кейин Исломни қабул қилишди. Аллоҳ таолонинг бу ишидаги ҳикматлардан бири шу бўлса ажаб эмас.\n11:00 / 17.12.2018 3686\nМадридда Ислом маданияти институти очилди\n11:08 / 17.12.2018 1186\nҚуръони Карим дарслари (134-дарс) Мовароуннаҳрда тафсир илми (биринчи мақола)\nҲар замон, макон, халқ, миллат, элат, мазҳаб ва йўналишнинг ўз тафсири бор, десак, муболаға қилмаган бўламиз. Бутун дунёнинг, айниқса мусулмон оламининг Қуръони давоми...\n931 15:27 / 27 апрель\nФотир сураси, 3-7\n3. Эй одамлар Аллоҳнинг сизга берган неъматларини эсланг Аллоҳдан бошқа сизларга осмон ва ердан ризқ берадиган холиқ борми Ундан ўзга ибодатга сазовор зот йўқ. давоми...\n2406 05:00 / 23.01.2017\nИброҳим сураси, 42-47\n42. Сен ҳаргиз, Аллоҳ золимлар қилаётган нарсадан ғофил, деб гумон қилма. Фақатгина уларни кўзлар қотиб қоладиган кунгача қўйиб қўядир, холос.43. Улар бошларини давоми...\n2430 05:00 / 23.01.2017\nиккинчи мақола.Насс, сўзи луғатда бир нарсанинг охирига ва ғоясига етганини билдиради. Уламолар истилоҳида эса ўз маъносига далолат қилган ҳамда ундан ифода давоми...\n1235 10:51 / 07.07.2020\nHidoya - Fiqh saboqlari | Hilol Nashr | Hilol Media\n344 20:00 / 11 сентябрь\nO'g'il farzand ko'rish tajribasi | Baxtiyor oila 5-son 2-qism\n429 21:00 / 09 сентябрь\n70926 11:58 / 10.10.2018\n86759 11:56 / 10.10.2018\n12185 16:57 / 17.05.2019\n3869 14:35 / 11 август


Афғонлараро тинчлик музокаралари 5 январь куни Дохада қайта тикланади\nАфғонистон тинчлик музокараларининг иккинчи босқичи 2021 йил 5 январда давом этади. Декабрь ойининг ўрталаридан бошлаб Дохадаги музокараларда уч ҳафталик танаффус эълон қилинган эди.\nМаҳаллий ОАВнинг хабар беришича иккинчи босқичда расмий Кобул ва радикал Толибон ҳаракати делегациялари ҳужум қилиш ва зўравонликни тўхтатиш масалаларини муҳокама қилади.\nАфғонистон Тинчлик вазирлиги вакили Нажия Анварининг 4 январь куни маълум қилишича, Қатар пойтахтига ҳукумат делегацияси етиб келади. «Олдинда бизни қийин музокаралар кутиб турибди, аммо ҳукумат ва расмий делегация аъзолари халқ иродаси ва миллий манфаатларни инобатга олган ҳолда муваффақиятга эришишга қатъий қарор қилишди», дейди у.\nДохадаги Толибон ваколатхонаси вакили Муҳаммад Наим берган интервьюсида Толибон делегациясининг кун тартибидаги барча масалалар бўйича Кобул билан мулоқотни давом эттиришга тайёрлигини эълон қилди. «Аввалги раунд якунида биз процессуал масалалардаги келишмовчиликларни бартараф этдик ва энди кун тартибидаги 12 масалани муҳокама қилишга ўтишга тайёрмиз», деди у.\nАввалроқ Кобул ва Толибон ўртасида музокаралар Афғонистоннинг ўзида давом этиши мумкинлиги ҳақида хабар берилган эди. Бироқ, 27 декабрь куни Миллий ярашув олий кенгаши раҳбари Абдулла Абдулла афғонлараро музокараларнинг иккинчи босқичи ҳам Дохада бўлиб ўтишини маълум қилди. Тегишли қарор, унинг сўзларига кўра, Кенгаш раҳбарияти ва Кобул музокаралар гуруҳи аъзолари учрашувидан сўнг қабул қилинди. Президентнинг жамоатчилик билан алоқалар бўйича маслаҳатчиси Воҳид Умарнинг айтишича, Ашраф Ғани гарчи музокараларни Афғонистонда керак деб ҳисобласада Қатардаги музокараларга рози бўлган.\nАфғонлараро музокаралар Дохада 2020 йил 12 сентябрда бошланган, аммо фақат декабрь ойи ўрталарида Кобул ва Толибон процессуал масалалар бўйича келишмовчиликларни ҳал қилганликларини ва кун тартибидаги масалаларни муҳокама қилишга ўтишга тайёр эканликларини эълон қилишди.\nМузокараларга қарамай, Афғонистондаги зўравонликлар давом этмоқда. 26 декабрь куни Кобулда 4 та портлаш амалга оширилди, натижада икки полициячи ҳалок бўлди ва яна 6 киши жароҳат олди.\nЭслатиб ўтамиз, Америка Қўшма Штатлари ва Толибон ҳаракати 29 февраль куни Афғонистонда тинчлик жараёни бошланиши тўғрисида битим имзолаган эди. Келишув хорижий кучларни Афғонистондан 2021 йил майигача олиб чиқиб кетишни кўзда тутади. 23 март куни АҚШ ва Қатар воситачилигида Афғонистон ҳукумати ва радикал Толибон биринчи музокараларини ўтказди.


ТУЯ ТУШДА КУРСА - Tush tabiri mukamal sayt\nТУЯ ТУШДА КУРСА\nAuthor TushTabiri2 Reading 3 min Views 2.8k. Published by 13.05.2018\nТУРЛИ МАМЛАКАТЛАРГА БОРИШ ТУШДА\nТУЯ ТУШДА КУРСА Тушда туяни кўриш, энг иложсиз вазиятларда ҳам сизнинг сабр-тоқат билан омадсизликларни енгиб ўтишингизни ваъда беради. Сиз аввалги тинчлик-хотиржамликка, омадга эришасиз, яқинларингиз соғлом ва шод бўладилар.\nБироқ тушингизда сиз ёқи бирортаси туяга нисбатан ёмон муносабатда бўлаётганлигингиз кўринса, ўнгингизда омад сиздан юз ўгиради, оилангизга кўнгилсизликлар кетма-кет келаверади, сизни муҳтожлик, эҳтимол қарздорлик кутади.\nУнинг тушда намоён бўлиши эҳтиёткор бўлмоқликка ишорадир. Шу боис, ўзингизнинг ҳаракатларингизда, сўзингизда ва аҳд қилмоқца ўйлаб иш тушмоқ даркор. Сизни қийин аҳволга солиб қўядиган хавф атрофингизда пайт пойлаётган бўлиши мумкин.\nКекса кишига туш кўринган тумор тўсатдан ўтмишда ўтганларнинг арвоҳи пайдо бўлиши мумкинлиги белгисидир. Улардан яхшилик кутмоқ беҳудадир.\nТуш кўрувчининг орзуларини ва катта истаклари борлигини ифода этади. Бунда айнан қайси давлатлар тушда кўринганлиги муҳимдир.\nМасалан, Шарқ давлатларида бўлиш — туш кўрувчининг дили нозиклигини, унинг осойишталикка ва донишмандликка интилишини билдиради.\nҒарб давлатларининг тушга кириши — кишининг тиришқоқлик билан ўз ҳаётини барпо этиш учун фаол ҳаракатда бўлишидан аёнлик беради.\nШимол мамлакатлари кишини совуққонлик билан мулоҳаза юритишини, тежаб-тергаб сарф қилишини билдиради.\nЖанубий мамлакатлар тушда кўринса, туш кўрувчининг жаҳли тез, эҳтиросли эканлигини, ҳаётининг асосий қисмини лаззат олиш ва кўнгил очишлар эгаллашини ифода этади.\nОила бошлиғининг тушда турли мамлакатларни кўриши — унинг қочиб кетиш, беркиниш, ўзининг ҳаётини ўзгартириш истаги мавжудлигидан аёнлик беради.\nТуш кўрувчининг ‘Жисмоний ёки руҳий жиҳатдан кимнингдир ёки ниманингдир босими ёхуд таъсирида эркин эмаслигини билдиради.\nЎзини турмада эканлигини’ тушда кўриш — ҳал этиб бўлмайдиган муаммо қийнаб, тинчлик бермаётганлигидан, қандайдир вазият эркидан устун келиб ўзига итоат қилдирмоқчи эканлигидан воқиф этади.\nКекса кишилар ўзларини турмада эканлигини туш кўрсалар — бу фарзандлари ёки набиралари билан яшашни истамай қолганлиги аломати, болалари ёки невараларининг турмада эканлигини тушида кўрса — уларнинг оилавий ёки моддий аҳволидан кўнгли тўлмаётганлигидан далолат беради.\nОила бошлиғи тушида ўзини турмада эканлигини кўрса — ўз оилавий ҳаётида ёки ишдаги ҳолатида қобилиятли эканлиги тимсолидир.\nАёллар учун ҳам мазкур тушни шу мазмунда таъбирлаш мумкин.\nОиладаги ўрта ва кичик ёшдаги авлод вакиллари учун хизмат ёки ўқишда кўнгилсизлик бўлиши белгиси.\nКатта ёшдаги кишилар учун тушга кирган турп ўзаро, шунингдек тенгдошлар билан жанжаллашувни билдиради.\nАгар оила бошлиғига ёки уй бекасига майда тўғралган турп туш кўринса, яқин бўлган бошлиғингизнинг орқангиздан пойлаб юриши ва нотўғри майда-чуйда гапларни юқорига ташиши натижасида раҳбарингиз билан ўртангизда низо пайдо бўлишини кутаверинг.\nТурмушга чиқмаган қиз катта турпни тушида кўрса — куёв ёмон ва жиззаки характерли бўлишидан далолат.\nКимнингдир тутқаноқ тутаётганлигини туш кўриш — сизга хавф борлиги аломати.\n(Visited 21 309 times, 16 visits today)


Машина двигателини ювиш керакми? » Ўзбекистон янгиликлари – Zamin.uz\nМашина двигателини ювиш керакми?\nБу ҳақда “Вилгуд” автосервисининг эксперти ўз маслаҳатларини беради, деб ёзмоқда Carzone.uz сайти.\n“Двигателни ташқарисидан ювиш шарт эмас ва ишлаб чиқарувчининг регламентида ёзиб қўйилмаган. Шу билан бирга ички ёнув двигателининг сиртидаги кир-чир унинг ишлашига умуман таъсир қилмайди. Бироқ биз моторни бир йилда ҳеч бўлмаса бир марта ювишни тавсия этамиз. Ва яна бунга эътиборсизлик қилмаслик кераклигига бир неча жиддий асослар келтиришимиз мумкин”, дейди эксперт.\nИфлос мотор иссиқликни яхши узатмайдими?\n“Оддий одамлар кир двигатель тез қизийди деб ҳисоблашади. Ҳақиқатан, шундай. Хусусан, совутиш тизими радиатори ёпиқ бўлса, унда ҳарорат режими бузилиши муқаррар. Аммо гап двигателнинг сирти ифлослиги ҳақида борадиган бўлса, у ҳеч қачон қизиб кетишига олиб келмайди”.\nКапот остининг кирланиши автомобилнинг электроникасига таъсир қиладими?\n“Кўпчилик автомобилчилар ток сизиши ёки электроникадаги носозликни двигателнинг кирланганлиги билан боғлашади. Аммо бир нарсани билиш керак: лойнинг ўзи ток ўтказмайди, электр улагичларида юзага келадиган оксидлар (масалан, ҳавонинг намлиги юқорилиги туфайли) эса электр жиҳозларининг ишига қаттиқ таъсир кўрсатади. Демак, тоза двигателда оксидланган контактларни аниқлаш осонроқ”.\nКир двигатель ёнғинга сабаб бўлиши мумкинми?\n“Йўқ. Лойқанинг ёнғин хавфсизлигига алоқаси йўқ. Капот остига тўпланиб қоладиган кузги барглар ва теракнинг пари бундан мустаснодир. Улар двигатель қаттиқ қизиши туфайли бехос ёниб кетиши мумкин”.\nДвигатель қандай ва нима билан ювилиши керак?\n“Авваламбор, тоза моторда техник суюқликлар сизгани осон кўринишини, демакки носозликни ўз вақтида билиб, бартараф этиш чорасини кўриш мумкинлигини тушуниш керак. Қолаверса, тоза двигателга хизмат кўрсатиш кўнгилли бўлиб, таъмирлаш вақтида двигатель узеллари орасига кир тушиши хавфи йўқ. Икки хил тозалаш усули бор: биринчисида махсус кимёвий усулда тозалаб, енгил сув пуркалади. Иккинчисида махсус ускуна ёрдамида иссиқ буғ оқими юборилади. Агар тўғри тозаланса, иккала усул ҳам самаралидир. Хусусан, ювишни бошлаш олдидан аккумуляторни узиш, генератор, ўт олдириш тақсимлагичи, ҳавотортар, сақлагичлар блоки ва двигатель “мияси”ни сувдан ҳимоялаш лозим. Ювиб бўлгач, тозаланган юзага сиқилган ҳаво пуркаш ва сув юқи буғланиб кетиши учун двигателни 10-15 дақиқа давомида юргизиб қўйиш шарт”.\nҚандай двигателларни ювиш керак эмас?\n“Ҳозир барча машиналар электроникалашган. Шунга мувофиқ замонавий автомобилларга қаттиқ эҳтиёткорлик билан ёндашиш ва сув электр билан асло чиқиша олмаслигини эсда тутиш керак”.\nЯнгиликлар » Авто » Машина двигателини ювиш керакми?


OzodDayjest: Бухоро вилояти туманларида гўдаклар ўлими кўпайган\n28 феврал 2021, Тошкент вақти: 12:36\nЎтган йили Бухоронинг Шофиркон, Олот, Қоровулбозор, Бухоро, Вобкент ва Когон каби туманларида гўдаклар ўлими кўпайгани аниқланди. Сурхондарёда мактаб ўқувчисини “бузуқхона мудираси” чавақлаб ўлдирди.Қўқонда кўча “авторитети” оғир жиноятлари учун узоқ муддатга қамалди. Жорий ҳафта матбуот шу каби воқеалар ҳақида хабар берди.\nБухоро вилоятида гўдаклар ўлими билан боғлиқ текширувларда бир қатор камчиликлар аниқланди (“Ҳуқуқ”, 18 январь). Вилоят бўйича статистик маълумотларга кўра, Шофиркон, Олот, Қоровулбозор, Бухоро, Вобкент ва Когон каби ҳудудларида гўдаклар ўлими кўпайган. Хусусан, оналар ўз вақтида скрининг кўригидан ўтмагани боис 2017 йилда 51 нафар бола туғма нуқсон билан дунёга келиб, вафот этган. Қайд этилишича, оналик ва болаликни муҳофаза қилиш, биринчи тиббий ёрдам муассасаларида ҳомиладорларга ёрдам кўрсатишга оид қонун ҳужжатлари амалга тўла татбиқ этилмаётгани оқибатида туғруқхоналарда 77 нафар бола ҳаётдан кўз юмган. Гўдаклар ўлимининг ҳар бир ҳолати бўйича ИИБ билан ҳамкорликда хизмат текширувлар ўтказилиб, 152 нафар тиббиёт ходими турли жазога тортилган.\nСурхондарё вилояти Денов шаҳрида яшовчи, икки фарзанднинг онаси бўлмиш Дилноза Алибоева вояга етмаган ўсмир Б.Н.ни чавақлаб ўлдирди (“Даракчи”, 18 январь). Вилоят прокурори У.Саидовга кўра, 2018 йил 2 январь куни соат 20:00 ларда Денов шаҳри “Гулистон” кўчасида Дилноза Алибоева маст ҳолда таниши, вояга етмаган Б.Н. билан жанжаллашиб қолган ва унинг кўкрагига пичоқ урган. Ўсмир оғир жароҳатдан воқеа жойида вафот этган. Прокуратура Д.Алибоевага нисбатан Жиноят кодексининг 97-моддаси бўйича жиноий иш очиб, тергов олиб бормоқда. Ижтимоий тармоқларда тарқатилган тафсилотларга қараганда, коллеж ва мактабнинг бир неча ўқувчиси Деновдаги бузуқхонага келган ва “бузуқхона мудираси” вояга етмаган ўқувчига пичоқ уриб ўлдирган. Ижтимоий тармоқ фойдаланувчилари ушбу қотилликда бузуқхоналарни ёпмай, уларнинг фаолиятига панжа орасидан қараган мутасаддиларнинг ҳам айби борлигини ёзган. Қайд этилишича, қотилликда айбланаётган Д.Алибоева аввал қасддан ўртача оғир шикаст етказиш, фоҳишахона ташкил этиш каби жиноятларни содир этган.\nФарғона вилояти Қўқон шаҳрида кўча “авторитети” оғир жиноятлари учун узоқ муддатга қамалди. “Ҳуқуқ” газетаси хабарига кўра, савдогар оиладаги вояга етган йигит тўқликка шўхлик қилиб, ўзини “авторитет” сифатида тан олишлари учун “кўча кўзир”лари билан муштлашиб юрган. Шунингдек, худди хорижнинг жанговар фильмларидаги каби қурол сақлаб, енгил машинада кезиб, бар, ресторанларда вақтичоғлик қилишга одатланган. Исми ошкор этилмаган йигит 16 калибрли “ИЖК” русумли милтиқда отишма содир этиб, бир кишини оғир яралаган, яна бир ватандошни пичоқлаган. Бир муддатда Тошкентда қочиб юрган. Зўравонлик билан теварак-атрофдагиларга ҳукмини ўтказмоқчи бўлган “авторитет” қўлга олиниб, узоқ муддатга озодликдан маҳрум этилгани хабар қилинган. Жиноий ишга оид бошқа тафсилотлар очиқланмаган.


Ўзбекистон азият чекаётган беш иллат « Ўзбекистон Халқ Ҳаракати\n24 January 2021 - 18:43\nЎзбекистон азият чекаётган беш иллат қуйидагилардан иборат:\n3. Коррупция ва непотизм\n4. Маддоҳлиқ ва кўзбўямачилик\n5. Жамоатчилик фикридан қўрқиш (ортиқча андиша)\nЗўравонлик турлича кўринишда намоён бўлади. Бу бировни калтаклаш, бировни мажбуран бирон нарсани қилишга мажбур қилиш ёки унинг иродасига қарши иш қилишга мажбурлаш.\nЎзбекистонда зўравонлик турли жойларда, турли шаклларда кўзга ташланади. Зўравонлик мактабларда, оилаларда ва ҳатто бизни зўравонликдан ҳимоя қилиши керак бўлган ҳуқуқни муҳофаза қилиш идораларида ҳам содир бўлиши барчага аёндир.\nЗўравонлик бизнинг биринчи рақамли душманимиздир. Чунки у яхши одамларни йўқ қилади ёки уларнинг ҳаётга бўлган умидини ўлдиради. Бундан ташқари, зўравонлик унга дуч келган ва баъзан зўравонликка гувоҳ бўлган кишидаги инсонийликни ҳам ўлдиради.\nЗўравонликдан яхши инсонлар қанча кўп азоб чекишса инсонийликдан йироқ кишилар сони ҳам ортади, жамият эса тубанликка юз тутади. Энг ёмони, жамият зўравонликка эътиборсиз қола бошлайди ва унга қарши курашмай қўяди. Кўчада калтакланаётган одамни кўрганлар орқасига қараб кетишади, оилада эр хотинини дўппосларкан қўшнилар кўзларини юмишади, ҳатто маҳалла ва маҳаллий амалдорлар ҳам аралашишни хоҳлашмайди. Натижада, зўравонлик ўз ўзидан рағбатлантирилади ва мамлакат бўйлаб кенг қулоч ёяди.\nКўпчиликнинг Ўзбекистонни тарк этиш сабаби фақат пул топиш эмас, балки зўравонлик таҳдидидан қочиш экани ҳам сир эмас.\nШунинг учун, агар биз ўз мамлакатимизни қутқаришни, унда одамлар яхши яшашини истасак, ЗЎРАВОНЛИККА ҚАРШИ КУРАШИШИМИЗ КEРАК !!!\nЖаҳолат зўравонликдан фарқли ўлароқ, одамни ўлдирмайди (тўғри маънода). Аммо айнан жаҳолат туфайли томонлар қонунларни ўз манфаатлари йўлида талқин қилишади, низоларни билганича ҳал қилишга интилишади. Томонларнинг ҳар бири ўзининг ҳақлигига ишонади. Томонлар ўртасидаги низолар эса барқарорликка таҳдиддир.\nЖаҳолатнинг кенг илдиз отгани туфайли бизда малакали кадрлар этишмайди. Малакали кадрларсиз, давлат тизими ҳам яхши ишламайди. Нормал тиббиёт ва таълим тизими, маҳсулот ишлаб чиқариш ва хизматлар ҳам бўлмайди.\nЖаҳолат туфайли биз бир-биримизни тушуна олмаймиз. Бир-бирини тушунмайдиган одамлар гуруҳи етук жамият бўла олмайди. Етук жамият эса давлатнинг асосидир. Мастаҳкам пойдеворсиз эса етук давлат ҳам бўлмайди.\nШунинг учун ўқиб ўрганишимиз ва болаларимизга энг яхши таълимни беришимиз керак. Кеч бўлмасидан буни қилишимиз керак, акс ҳолда мамлакатимиз жарга қулайди!\n3. Коррупция ва непотизм (қариндош-уруғчилик)\nЮртимизда бу иллатларнинг кенг қулоч очгани аллақачон барчага маълум. Коррупция ва непотизм адолатсизликнинг асосидир.\nХалқ олдида масъулият талаб қилувчи бирон бир мансабга муносиб инсонни эмас, балки пора берган шахс ёки масъул амалдорга қариндош бўлган кимсанинг тайинланиши ўта кетган адолатсиздир.\nАдолат йўқ экан бирон бир нарсани муҳокама қилишнинг маъноси йўқ. Ҳеч ким адолатсиз жамиятда яшашни хоҳламайди.\nАгар биз ўз давлатчилигимизни асраб қолишни истасак, уни ушбу адолатсизликдан халос қилишимиз керак!\nБунинг учун аввало ўзимиз бошқаларга нисбатан адолатли бўлишимиз, сўнгра бошқаларга қилинган ноҳақликка кўз юммаслигимиз ва унга қарши туришимиз керак.\n4. Маддоҳлик ва кўзбўямачилик\nМаддоҳлик ва кўзбўямачилик аслида бир ёлғондир. Бу ёлғон устига қурилган ҳаракатдир. Айнан шу ёлғон туфайли одамларнинг дарди ва муаммолари давлатнинг юқори эшелонларига етиб бормайди.\nВа бу иллат, афсуски, аллақачон кўпчилигимизнинг “қонимиз”га сингиб кетган. Аммо бундан қутулиш вақти келди. Агар биз болаларимиз мактабларда яхши ўқишларини истасак, мактаб директорини мақташимиз шарт эмас, балки мактабдаги камчиликларни гапиришимиз, танқид қилишимиз керак.\nАмалдорларни мақташ эмас, аксинча, унга ўз вазифаларини эслатиб туришиз керак.\nВа энг муҳими, биз юқори мартабали амалдорларга қуллиқ қилишни тўхтатишимиз керак, аксинча, биз ўзимиз, яъни халқ бутун давлат тузилмаларидан устун эканлигимизни ҳис қилишимиз керак.\nАгар биз яхши ва бахтли яшашни истасак, одамларнинг гап сўзларига қараб яшашни тўхтатишимиз керак. Акс ҳолда бу биз учун қимматга тушади. Масалан, пандемия пайтида кўпчилик 30 кишилик тўйларни ўтказишди. Бу инсонлар учун иқтисодий жиҳатдан тежамкорлик бўлди ва асосийси буни ҳеч ким қораламади. Шундай экан нега одамлар илгари бундай қилишмаган? Сабаби одамларнинг гап сўзлари!\nҚўшнилар ва қариндошлар олдида гап сўзга қолмай деб топган тутганимизни сарфлаймиз. Баъзан мана шу андиша билан ўз хурсандчилигимиздан воз кечамиз.\nТушкун кайфиятдаги инсонлар эса бу мамлакатни ҳеч қандай тарзда яхшилай олмайди. Кайфиятсиз одам ўз ишига диққатни жамлай олмайди. Чунки кераксиз нарсаларга пул сарфлаб, сўнгра оддий нарсаларга муҳтож бўлиш нохуш бир ҳисдир.\nНиҳоят, биз бу иллатларга барҳам беришимиз керак. Инсонларнинг шахсий танловини тан олишимиз, асосийси юртимизда ҳар бир шахс эркинлигининг қадрланишига эришишимиз, керак. Биз қонун доирасида ўзимиз истаган нарсани қила олишимиз мумкинлигини англашимиз керак.\nШундагина биз фаровон ҳаётга эришамиз. Фақат шундай соғлом фикрловчи инсонлар билан мамлакат ривожланиши мумкин.


20:20 / 30.12.2017 | Mir-Alisher | 3354\n8. Бас, вақтики, дудга пуфланса...\n9. Бас, ўша – ўшал Кун қийин Кундир.\nЯъни қиёмат қўпса, ғоят оғир кунлар келади.\n10. У кофирларга осон эмасдир.\nҚиёматнинг каттаю кичик барча аломатлари бўлиб ўтганидан кейин тинч ва осуда ҳаёт бошланади. Жумъа куни бўлганда, одамлар ўз ишлари билан машғул бўлиб турганларида тўсатдан қиёмат қоим бўлади. Шунда кийимини ёйган кишилар йиғишга, олди сотди қилган кишилар савдосини тугатишга, ҳатто туясини сутини соғиб келганлар ичишга, ҳовуз қуриб сув тўлдирганлар эса, ўша сувидан ичишга улгурмай қоладилар. Оғзига таом солмоқчи бўлганлар таомини оғзига сола олмай қоладилар. Ҳазрати Исрофил алайҳиссалом сур чалишлари билан қиёмат қоим бўлади. Сурнинг овози аввал енгил, кейин шу қадар ҳайбатли бўладики, барча жонворларни ҳалок қилади. Ҳатто еру осмон ва барча нарсалар ҳам парча-парча бўлиб фано (йўқ) бўлиб кетади. Бундан қирқ йил ўтиб Ҳазрати Исрофил алайҳиссалом иккинчи бор сур чаладилар. Шунда ҳамма қайта тирилиб Маҳшар майдонига тўплана бошлайдилар.\n1. Эй одамлар! Роббингиздан қўрқинг! Албатта, Соат (қиёмат) зилзиласи улкан нарсадир.\n2. Уни кўрадиган Кунингизда, ҳар бир эмизувчи эмизаётган нарсасини унутар. Ҳар бир ҳомиладор ҳомиласини ташлар. Одамларни маст ҳолда кўрарсан. Ҳолбуки, улар маст эмас. Лекин Аллоҳнинг азоби шиддатлидир. (Ҳаж сураси).\nҚуръон ўқишни ўргатишлик\nҚуръонни ўргатувчи компютер дастурлари\nБу оятми ёки ҳадисми?\nВаҳба Зуҳайлийнинг "Мунир" тафсири\nНафл намозлар ҳақида\nОятал курси Аллоҳ номи ила бошланадими?\nҚуръон ёд олиш


Бош саҳифа / Спорт / Камондан отиш: Жаҳон кубогидан умид катта\nКамондан отиш: Жаҳон кубогидан умид катта\nТаиланд пойтахти Бангкок шаҳрида камондан отиш бўйича Осиё чемпионати якунланди. Афсуски, ушбу мусобақада иштирок этган ҳамюртларимиз Бразилияда ўтадиган XXXI ёзги Олимпия ўйинларига лицензияни қўлга кирита олмадилар.\nТажрибали камончимиз Ислом Сайфуллин 618 очко билан 17 қатордан жой олди. Мунира Нураманова ҳамда Ирина Савиновалар эса 593 ва 572 очко тўпладилар.\n– Бизда Олимпия ўйинларига лицензияни қўлга киритиш учун яна бир имконият қолди, – деди камондан отиш бўйича Ўзбекистон терма жамоаси бош мураббийи Гулнора Орипова. – Спортчиларимиз 2016 йилнинг май ойида Анталияда ўтказиладиган Жаҳон кубоги босқичида иштирок этишади.


Довул вақтида самолётнинг моҳирона қўндирилиши интернет аҳлини лол қолдирди (видео) » Ўзбекистон янгиликлари – Zamin.uz\nГерманияга ёпирилган “Фридерике” довули вақтида Дюссельдорф аэропортига йўловчи самолётининг қўндирилиши интернет фойдаланувчиларини ҳам бироз ташвишлантирди, ҳам лол қолдирди. Ушбу ҳолат видеоси YouTube’да жойлаштирилди, деб ёзмоқда Кун.уз сайти.\nВидеога қолдирилган изоҳда таъкидланишича, Болоньядан келаётган Eurowings авиакомпанияси самолёти аэропортга кириб келаётганда шамол тезлиги 110 км/соатгача етган. Учувчи самолётни бундай экстремал шароитларда ҳаттоки иккинчи айланани бажармай, бир уринишда қўндира олган. Видеода самолёт кучли шамол сабабли чайқалаётганини кўриш мумкин.\nВидеога қолдирилган изоҳларда фойдаланувчилар учувчининг маҳоратига юқори баҳо беришган.\n“Учувчи олдида шляпамизни ечамиз”, деб ёзган бир фойдаланувчи.\nЯна бир фойдаланувчи “Яхши иш. Умид қиламанки, уни тақдирлашади”, деб фикр билдирган.\nБаъзи фойдаланувчилар эса роликни томоша қилиш вақтида қўрқувдан ўзларини ёмон ҳис қилганларини тан олишган.\n“Биргина видеонинг ўзидан оёқларим қалтираб, баданимни муздек тер босди”, деб айтган бир фойдаланувчи.\n“Жин урсин, йўқ! Мен турбулентликка тушганману, бироқ буниси... Бу видео даҳшат”, деб изоҳ қолдирган яна бир фойдаланувчи.\n18 январда Германияда “Фридерике” довули сабабли тревоганинг қизил даражаси эълон қилинганди. Тоғли ҳудудларда шамол тезлиги 200 км/соатдан кўпроққа етган. Довул 200дан кўпроқ темир йўл изларига шикаст етказган. Маълум қилинишича, ушбу довул Германияга 2007 йилда ёпирилган “Кирилл” довулидан кейин кучлилиги бўйича 2-рақамлиси бўлди.\n21:45 Австрияда қор бўрони вақтида чанғичилар осма йўл ўриндиқларида қолиб кетишди (видео)\n06:00 Кучли шамол поездни ағдариб юборди (видео)\n17:41 Жуда дўстона кайфиятдаги пингвин интернет "юлдузи"га айланди (видео)\n08:09 Йўловчи Ryanair самолётининг қўрқитувчи қўнишини видеога олди


Эртага «Андижон» билан ўйнаймиз » Lochinlar.UZ\n» Янгиликлар » Эртага «Андижон» билан ўйнаймиз\nЭртага «Андижон» билан ўйнаймиз\nЮзага келган қисқа танаффусдан сўнг «Навбаҳор» вакиллари олдиндаги учрашувларга тайёргарлик кўришни бошлаб юборди.\nЭртага «Марказий» ўйингоҳда «Андижон» жамоаси билан назорат учрашуви ўтказилади. Баҳс 16:00да бошланади.\nҲозирча машғулотларга Нўъмон Ҳасанов бошчилик қилмоқда. Россиялик Андрей Канчельскис жамоага қайтмайдиган бўлган, бундан хабардорсиз.\nКанчельскис бир ҳафтадан сўнг Тольяттининг «Акрон» жамоаси бош мураббийи этиб тайинланади. «Акрон» сафар учрашувларини ўтказиб, Тольяттига қайтгач бу воқеилик рўй беради.скачать dle 10.4фильмы бесплатно\nДилмурод 12-10-2020 10:12\nАгар бирор ким сотиб олганда яхши буларди Хар тугул маблагни талон тарож килиш камаярди клуб хусусий булса шунда ривожланиш булади\nтолиб 12-10-2020 08:28\nхайрият Кончелскийдан кутулибмиз


БМТ: Дунё бўйлаб миллионлаб одамларга очлик хавф солмоқда - Daryo\n10:31, 14.03.2021 24019\nБМТ: Дунё бўйлаб миллионлаб одамларга очлик хавф солмоқда\nБМТ бош котиб Антониу Гутерриш шошилинч чоралар кўрилмаса, дунё бўйлаб миллионлаб одам очарчилик ёқасига бориб қолиши мумкинлиги ҳақида огоҳлантирди. Гутерриш бу фикрни ташкилотнинг Хавфсизлик кенгаши йиғилишида билдирди. Бу ҳақда «РБК» хабар берди.\n«Агар шошилинч чоралар кўрилмаса, миллионлаб одамлар очарчилик ва ўлим ёқасида қолади», — деб таъкидлади бош котиб.\nБМТнинг умумий маълумотларига кўра, 2020 йилда жами 88 миллион одам очарчиликдан азият чекди, бу 2019 йилги кўрсаткичдан 20 фоизга кўпроқ.\n«2021 йилги прогнозлар ушбу қўрқинчли тенденция давом этишини кўрсатмоқда», — деди Гутерриш ва иқлим ўзгаришлари ва коронавирус пандемияси вазиятни янада кучайтираётганини қўшимча қилди.\n2020 йилнинг апрель ойида БМТнинг Бутунжаҳон озиқ-овқат дастури (БОД) ижрочи директори Дэвид Бизли агар озиқ-овқат хавфсизлиги таъминланмаса, коронавирус пандемияси сабабли инсоният «Инжил миқёсидаги» очликка дуч келиши мумкинлигини таъкидлаган эди.\nБОД 2020 йилнинг охиригача дунё бўйича 265 миллион киши озиқ-овқат етишмаслиги муаммосига дуч келиши мумкинлигини прогноз қилган эди. Гап биринчи навбатда очарчиликдан азият чекаётганларнинг ярми яшайдиган Африка мамлакатлари ҳақида кетмоқда. Яқин Шарқ ва Осиёда очарчиликка дуч келган яна 43 миллион одам яшайди. Кариб денгизи ва Лотин Америкасида эса бу кўрсаткич 18,5 миллион кишини ташкил қилади.\nАввалроқ БМТнинг Атроф-муҳитни муҳофаза қилиш дастури (UNEP) тақдим этган янги ҳисоботда дунёдаги озиқ-овқат маҳсулотларининг учдан бир қисми чиқитга чиқиб кетиши маълум қилинган эди.\nМавзуга доир: БМТ пандемия сабабли глобал озиқ-овқат танқислиги хавфи ҳақида огоҳлантирди\n18:20, 01.12.2021 118658\n18:02, 06.11.2021 59133\n07:25 Бугун 3103\n23:45, 05.12.2021 37854\n23:11, 05.12.2021 41180\n22:45, 05.12.2021 19184\n12:13, 04.12.2021 100101\n11:54, 04.12.2021 83441\n08:13, 04.12.2021 63249\n16:42, 04.12.2021 59534


Абдураҳмонов яна «Динамо»ни қутқарди. Самарқанддаги Про-Лига ҳал қилувчи ўйинидан репортаж\nПро-Лигада бирични босқич ўйинлари якунланди. 18-турнинг марказий ўйинларидан бири Самарқандда ўтказилди. Кучли тўртлик вакили сифатида кейинги босқичга йўл олиши аниқ бўлган «Динамо» ва «Олимпик» кейинги босқич олдидан имкониятларни яхшилаб олиш учун ҳаракат қилишди.\nСамарқанддаги баҳсга олти очколик ўйин деб таъриф бериш мумкин эди. Чунки унда «Олимпик» ғалаба қозонса, «Динамо» билан очколарини тенглаштириб олиши мумкин эди. Кападзе шогирдлари Самарқанддаги сал аввал ўтказилган кубок ўйинида ғалаба қозонганини инобатга олсак, чемпионат ўйини ҳам қизиқарли ўтиши кутилганди. Шундай бўлди ҳам.\nУчрашувда ҳар икки жамоа эҳтиёткор ўйин кўрсатди ва битта гол ўйин тақдирини ҳал қилди. Самарқандликлар етакчиси Шоҳрух Абдураҳмонов бу гал ҳам жамасининг қаҳрамонига айланди. Унинг жарима майдончасига кирмай берган зарбаси рикошет орқали голга айланиб, «Динамо»га муҳим ғалаба келтирди.\nҒалабадан кейин «Динамо»нинг очколари сони 28 тага етди ва «Олимпик»дан 6 очко илгарилаб кетди. Учинчи ўриндаги «Бухоро» эса «Динамо»дан 4 очко ортда қоляпти, чунки бухороликлар охирги турда етакчи «Нефтчи»га имкониятни бой беришди. 34 очко тўплаган фарғоналиклар эса яққол етакчига айланган.\nTribuna.uz мухбири ўйинни стадионда кузатди. Қуйида ўйиндан тайёрланган фоторепортажни эътиборингизга ҳавола қиламиз.


Германия президенти: «Менинг ўрнимни мусулмон одам эгаллаши мумкин» | Мулоҳаза қила оладиганлар учун.\nГермания президенти: «Менинг ўрнимни мусулмон одам эгаллаши мумкин»\nГерманиянинг кейинги президенти мусулмон одам бўлиши мумкин. Бу ҳақида ГФРнинг амалдаги президенти Йоахим Гаук Bild нашрига берган интервьюсида маълум қилган.\nУнинг бу фикри мамлакатдаги ва европалик сиёсатчилар орасида кенг муҳокама қилинаяпти. Масалан, Германия социал-демократик партияси раҳбари Томас Опперман бу борада диний ва миллий мансублик муҳим аҳамиятга эга эмаслигини таъкидлаган.\n«Муҳими, бу ерда Конституция бош асос», — дейди интервьюларнинг бирида.\n“Яшиллар” партияси бошлиғи Жем Оздемир эса “Асосийси, у яхши давлат бошлиғи бўлсин, дин иккинчи даражали”, деб фикр билдирган.\nҚайд этиш керакки, Германия Конституциясига кўра, мамлакатнинг 40 ёшдан ошган барча фуқароси миллати, ирқи ва эътиқодидан қатъий назар, президентлик лавозимига ўз номзодини қўйишга ҳақли.\nМақола 692 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


Мустақиллик йилларида ҳаётимиз, яшаш тарзимиз яхшиланиб бормоқда. Турли техника воситалари кишилар, хусусан аёл-қизларимизнинг оғирини енгил қилмоқда. Қулай техник воситалардан турмушнинг барча жабҳаларида, уйда, кўчада, марака-маросимларда фойдаланмоқдамиз ва буларсиз ҳаётни тасаввур қилиш қийин бўлиб қолди. Айниқса, бугунги кунда тўйларимиз овоз кучайтириш воситалари, видеотасвирчилар хизматисиз ўтмайди. Дарҳақиқат, тўй-тантаналарни тасвирга олиб, кейинчалик томоша қилиш инсонга завқу-шавқ беради, бир умрлик хотирага айланиб қолади.\nЯқин ўтмишда келин-куёвлар никоҳ уйига дастлаб битта машинада боришарди. Кейинчалик уларнинг адади уч, тўрттага ета бошлади. Бугунги кунда никоҳ ўқитиш учун келиннинг уйига ўн-ўн иккиталаб хорижда ишлаб чиқарилган бир хил русумли, бир хил рангдаги енгил машиналарнинг келиши шарт бўлиб қолди. Ҳар бир машинанинг хизмат ҳаққи ҳам хориж валютаси ҳисобида олиб борилади.\nМоддий жиҳатдан яхши таъминланганларга балки бу ортиқча қийинчилик юкламас. Лекин ўртаҳол хонадон эгалари фарзандларининг кўнгли ўксиб қолмасин деб тез урчиётган бу иллатдан ортда қолмасликка ҳаракат қилиши турли муаммо ва зиддиятларни келтириб чиқармоқда.\n2017 йил 14 март куни юқорида келтириб ўтилган салбий ҳолатга қарши курашиш, тўйларни дабдабабозликдан йироқ, исрофгарликсиз ўтказишга тарғиб этиш мақсадида Самарқанд туман бош отинойиси Раҳматова Азиза Кўлбоипоён ҚФЙга қарашли Қўзиқўрғон маҳалласи хотин-қизлари билан давра суҳбати ўтказди. Бу иллатни бартараф этишда аёлларнинг ўрни ҳақида суҳбатлашиб, аксарият муаммолар орзу-ҳавасни деб келиб чиқаётгани, аёллар ҳам бунинг авж олиши ёки барҳам топишида аксарият ҳолда ҳал қилувчи поғонада туришлари ҳақида мулоҳаза юритди.\nЭркин мулоқот ва ўзаро фикр алмашишлар асосида олиб борилган давра суҳбати давомида ҳаётий мисоллар ва диний асослар орқали тўй-маросимлардаги номақбул ҳолатлар яхшиликка олиб келмаслиги тушунтирилиб, уни бартараф этишда аёллар доимий ташаббус кўрсатиб боришлари лозимлиги таъкидланди.\nбош имом хатибининг хотин-қизлар\nмасалалари бўйича маслаҳатчиси\nКиритилган вақти: 15/03/2017 00:00; Кўрилганлиги: 2329\nМатериал манзили: https://sammuslim.uz/press/news/toylarimiz-haqida-oylarimiz\nЧоп этилган вақт: 29/06/2022 19:10


Мирзиёевнинг “йангғилари янгиланиб бороткони” тўғрисида\n16 июл 2019, Тошкент вақти: 00:56\nПрезидент Мирзиёев ўтган ойда ички ишлар ходимлари билан селектор йиғилиши ўтказди. Ўша йиғилишда президент ирод қилган нутқнинг Озодликка етиб келган 1 соату 15 дақиқалик парчасидан мажлиснинг анча босиқ, ишчан руҳда ўтгани сезилади. Ҳар ҳолда Шавкат Мирзиёевнинг Сурхондарёда қилган ҳақоратлари, Фарғонада қилган кесатиғу истеҳзоларига ўхшаш гаплар бу гал учрамади. Мухбиримиз президентнинг январдаги ва аввалги нутқларини қайта эшитиб, унинг тилини тушунишга уринди.\nМақол ўрнига мақола, қўйин ўрнига қўлтиқ сўзини ишлатган, ҳар гал сўз излаётганда пайдо бўладиган бўшлиқни “керак бўлса”, “айтайлик” билан тўлдирган, шакли тумтароқ, мазмуни мавҳум, бош-учи йўқ гаплари билан тингловчининг бошини қотириб, нутқларини қоғозга тушириши лозим бўлган муҳаррирларнинг сочини оқартган Ислом Каримов ўрнига Шавкат Мирзиёев келдию Ҳокимият Тилида бирдан анчайин равонлик пайдо бўлди.\nАнчайин равонликдан ташқари Ҳокимият Тилида ғирт ўзбекча колорит пайдо бўлди, туз-қалампир пайдо бўлди. Мирзиёевнинг туз-қалампири Каримовникидан фарқ қилади. Мирзиёевнинг тилида зулм оз, қувлик кўп. Ҳар ҳолда ҳозирча шундай.\nРуҳшуносларнинг айтишича, у ёки бу шахснинг психологик портретини чизишда унинг тили, лексикасининг бой ёки қашшоқлигини билиш, кўпчилик олдида ёхуд яккама-якка суҳбатда ўзини қандай тутишини кузатиш муҳимдир.\n“Одатда, сиёсатчи минбарда туриб матн ўқиётганда у ҳақда хулоса чиқариш қийин, лекин минбарда туриб, эркин сўзлаётган нутқини тингласангиз, кўп нарсани тушуниб олишингиз мумкин”, - деди руҳшунос олим Маҳмуджон Йўлдошев.\nМинбарда матнни Мирзиёев шу қадар қунт билан ўқийдики, кўпинча тушум келишиги қўшимчаси ўрнига қаратқичникини ишлатади: нутқ “нинг-нинг”, “нинг-нинг”дан иборат бўлиб кетади. Бу балки нотиқнинг перфекционистлигидан, ҳар ишни пухта қилишни оширворишга ўрганганидан даракдир?\nМирзиёевнинг ҳозиргина айтганимиз туз-қалампири у матндан чиққанида бошланади. Туз-қалампирга кейинроқ тўхталамиз, ҳозир эса, президент тилининг кўпчилик эътиборини тортган жиҳати - "келоткон", "бороткон", "йангғи" каби шева унсурларини айтайлик.\nТилшунос олим Бахтиёр Исабеков президент тилининг бу жиҳати тўғрисида фикр юритар экан, деди:\nПрезидентимизнинг шеваси қарлуқ-уйғур-чигил лаҳжасига тўлиқ мос.\n“Президентимизнинг шеваси қарлуқ-уйғур-чигил лаҳжасига тўлиқ мос. Лекин "бўлоткон", "бороткон" типидаги сўзлар Бухоро шеваларига хос бўлган унсур ва айни пайтда Тожикистон ҳудудидаги ўзбеклар шеваларида ҳам учрайдиган морфологик шаклдир”.\nОлим президентнинг нутқидаги шева унсурларини табиий кўриниш сифатида баҳолади:\nЎзбек адабий тилининг қўлланиш доираси давлат тили доирасида бўлсагина биз шевадан маълум даражада қутулишимиз мумкин.\n“Чунки ўзбек тилидан фойдаланувчилар тараққий қилган миллатларга ўхшаб ягона адабий тил атрофида зичлашган эмас. Ўзбек адабий тилининг қўлланиш доираси давлат тили доирасида бўлсагина биз шевадан маълум даражада қутулишимиз мумкин. Бундан президентимиз ҳам мустасно эмас”.\nРуҳшунос олим Маҳмуджон Йўлдошевнинг айтишича, у ёки бу сиёсатчи матндан чиқиб нутқ ирод қилаётганида у кишининг маданий қиёфаси, билим савияси тўғрисида тасаввур ҳосил қилиш мумкин:\n“Чунки киши техник маълумотга эга бўлса ҳам, кўп китоб ўқиган бўлса, унинг нутқи ниҳоятда ранг-баранг бўлади, нутқ ирод қилар экан, у гуманитар соҳа вакилими ёки аниқ фанларни ўқиганми – аниқлашимиз қийин бўлади”.\nМирзиёевнинг нутқи ҳақоратларга, кинояларга, истеҳзоларга, кесатиқларга, образларга бой.\nБу сўз бирикмалари ва жумлаларни Шавкат Мирзиёев 2018 нинг 19 январида Қизириқ туман ҳокимлиги биносида Сурхондарë вилоят фаоллари билан ўтказган учрашувидаги нутқида ишлатган эди.\nМана ўша нутқидан баъзи узиндилар:\n“Майор Эшқувватов Суннатилло Равшанович деган ғўддайган итти ишдан олдирдим”.\n“Булар бир пайтлар Сурхондарёни от ўйин қипташаган”.\n“Силардаям битта ноинсоф ишлаган, Тошпўлатов деган. Уям ит ўғри”.\n“Бизга ҳокимди орқасидан пойлоткон, бошқа давлат органлари оқасидан пойлоткон одамлар керагемас, бўлди, у замон тугади.\nҚуйидаги узиндилар эса, Мирзиёевнинг ўтган йил ёзида Фарғонада қилган нутқидан олинди:\n“Шоири Аъзам нима дейдилар Ғайратхон? Ўўўв... Навоий шеърларидан биласиз. Неччи йил бўлди, қаридингми санам?”\n“Гапиринг, жаноби олийлари!”\nМанга садоқат керак. Ўзини қийноткон, Фарғонани яхши кўроткон одам керак манга.\n“Манга садоқат керак. Ўзини қийноткон, Фарғонани яхши кўроткон одам керак манга. Протоколга ҳаммаси ёзилиши керак. Мана ўтирган шоиру, Зокирхону Ғайратхону… Ҳаамммасини яхши биламан буларди. Вой-вўўў қанча қонимди ичган булар мани!”\n“Гапир, гапир, гапир, вақт йўқ, эй!”\nМирзиёев турли чиқишларида божхона ходимларини “энг катта порахўр”, молиячиларни "каламушлар", прокуратура ходимларини "ўғри ва ахлат", деб атагани ҳамманинг ёдида.\nЯнги президентнинг халққа яхши кўриниш учун ҳам қилаётган бу популистик баёнотларининг этика меъёрларига қанчалик мослиги – бошқа мақоланинг мавзуидир. Бу мақола - фактлар констатацияси, холос.\nҚолаверса, президент баёнотларининг этика меъёрларига мослиги масаласи устида бугунги ўзбек жамияти бош қотираётгани йўқ.\nХусусан, Нотиқлик санъати академияси нодавлат таълим муассасаси муассиси, таниқли телебошловчи Раҳимбой Жуманиёзов OzodNazarга берган суҳбатида Мирзиёевнинг нутқларини баҳолар экан, бундай деган эди:\nПрезидент нутқидаги самимийлик, табиийлик ва ҳаётийликни алоҳида таъкидлаймиз.\n“Президент нутқидаги самимийлик, табиийлик ва ҳаётийликни алоҳида таъкидлаймиз. Тўғри, у тилшунос эмас, лекин ўз фикрини халққа етказиш пайтида таъсирчанликни кўрасиз, таҳлилий танқидни кўрасизки, халқимиз, шахсан ўзим ҳам президентнинг чиқишини кутиб ўтирамиз”.\nТилшунос олим Бахтиёр Исабеков Шавкат Мирзиёевнинг тили ҳақида фикр юритар экан, эътиборимизни яна бир ташвишли жараёнга қаратди.\nКаримов қийналса ҳам “туман” дер эди. Ҳозирги президентимиз кўпроқ “район” деяпти.\n“Каримов қийналса ҳам “туман” дер эди. Ҳозирги президентимиз кўпроқ “район” деяпти. Президент “девон”, “маъмурият”ни “администрация”га айлантириб олди, “истиқбол” ўрнига “перспектива” кета бошлади. Қайта истеъмолга кира бошлаган ўз сўзларимизни бошқа тилдан кирган сўзларга яна алмаштиришни, афсуски, президентимиз нутқларида ҳам кўряпман”.\nМақола устида ишлар эканмиз, президентнинг ички ишлар ходимлари билан январда ўтказган мажлисдаги нутқини ҳам диққат билан эшитдик. Нутқнинг ихтиёримиздаги 1 соату 15 дақиқалик қисмида Сурхондарёда қилган ҳақоратлари, Фарғонада қилган кесатиғу истеҳзоларига ўхшаш гаплар учрамади.\nМелисаларни ҳатто президент ҳам сўколмайдими, деб ўйлаб қолдик :)\nЁки Мирзиёев ўзгараяптими?\nЯнвардаги нутқида “келоткон”, “бороткон” ҳам одатдагидан камроқ учради...\nРуҳшунос олим бугунги мақола учун берган суҳбатида яна бундай деди:\n“Гапираётган пайтда эга-кесимларга эътибор бермайдиган кишилар бўлади. Фикрларини бошқаларга етказишга қийналадиган бундай кишиларнинг ишлари ҳам чала-чулпа бўлади. Бундайларга ишонишингиз қийин бўлади”.\nШавкат Мирзиёевнинг тилини мукаммал дейиш қийин. Лекин унинг нутқида Ислом Каримовникидан фарқли ўлароқ, руҳшунос олим айтаётган эга бор, кесим бор.\nЭга-кесимнинг мавжудлигидан эса, олимга ишонар бўлсак, ишонч пайдо бўлади.


Чўлпон асарлари саҳналаштирилди\n25 июл 2020 282\n“Саҳна санъати, айниқса актёрники жуда нозик санъат. Уни ёш боладай парвариш қилиб туриш керак. Саҳнада иқтидордан ташқари, маданият ҳам керак”, деган эди ўзбек адабиётининг етук намояндаларидан бири Абдулҳамид Чўлпон.\nАтоқли адиб ўзининг баракали ижоди билан миллий театр санъатимиз ривожига ҳам ҳисса қўшган эди. Унинг “Халил фаранг”, “Чўрининг исёни”, “Ўртоқ Қаршибоев”, “Муштумзўр”, “Ёрқиной” каби пьеса ва драмалари ҳаётлик давридаёқ саҳналаштирилди. Ушбу асарлар кўп йиллар саҳна юзини кўриб, томошабинларнинг меҳрини қозонди.\nЯқинда ИИВ Академияси курсантлари ҳам Чўлпон асарлари асосида саҳна кўринишлари тайёрлашди. Ўқув полигонида таълим олаётган ўғил-қизларнинг ижро маҳорати ва иқтидори йиғилганлар томонидан илиқ кутиб олинди. Шу куни курсантлар Чўлпон шеърларидан парчалар ўқишди. Тадбир адибнинг бой адабий меросини ўрганиш ва ёшлар орасида тарғиб қилишга хизмат қилди.


Шимолий Осетиянинг Беслан шаҳарчасида бугун фожиа қурбонларини дафн этиш маросими бўлиб ўтди.\nЭнг сўнгги маълумотларга кўра, Беслан фожиаси қурбонлари сони 335 тага етди. Ҳозирда касалхонада бўлган жабрланганлар 400 киши, улардан 50 дан зиёд бемор ҳаёти хавф остида. Якшанба куни 17 нафар оғир ярадор бўлган болалар Москва шаҳрига келтирилди. 200 киши ҳалигача бедарак йўқолган деб ҳисобланмоқда.\n6-7 сентябр кунлари Россияда мотам куни деб эълон қилинди.\nШимолий Осетия Ички ишлар вазирлиги матбуот хизмати раҳбари Исмель Шаов маълумотига кўра, Бесландаги мактабга ҳужум билан бостириб кирган қуролланган гуруҳ сафида бўлган деб гумон қилиниб, уч одам қўлга олинган, уларнинг бири — аёл киши. Матбуот хизмати раҳбари сўзларига кўра, улар ўзларига қўйилган айбловни тан олишган.\nҚўлга олинганлардан бири жорий йилнинг 1 февралида Владикавказда содир этилган террор ҳаракатлари, 29 майдаги Москва-Владикавказ поездидаги портлаш ва 22 июн тунидаги Назранга босқинчилик билан ҳужум қилишда иштирок этган, деган айблов билан шу пайтгача қидирувда бўлган.\nШунингдек, якшанба куни Италия ва АҚШ дан Шимолий Осетияга тиббий жизоҳлардан иборат инсонпарварлик ёрдамлари етиб келди.


Blokast inyeksiya uchun eritma 0,5% 10ml N5 Toshkent aptekalarida narxlari, dori haqida malumot, qollanishi va analoglari Apteka.uz saytida\nБлокаст раствор для инъекций 0,5% 10мл N5\nBlokast inyeksiya uchun eritma 0,5% 10ml N5\nKategoriya: - Anestetik vositalar\nFaol modda: ropivakaina gidroxlorid\nATX kodi: - N01BB09\nBarcha Blokast dorilari\nO'zbekiston Sog'liqni Saqlash Vazirligi tomonidan 22.04.2020 da DV/M 03111/04/20 registratsion raqami bilan ro'yxatdan o'tgan\nфаол модда: ропивакаин гидрохлориди - 2,0 мг; 5,0 мг; 7,5 мг; 10,0 мг.\nёрдамчи моддалар: натрий хлориди, натрий гидроксиди, инъекция учун сув - 1мл гача.\nРангсиз шишадан ёки тиббий мақсадлар учун мўлжалланган полиэтилен ёки полипропилендан тайёрланган ампулаларда 5,0 мл ёки 10 мл дан инъекция учун эритма.\nБлокаст соф энантиомер бўлган узоқ вақт самара қилувчи амид туридаги биринчи анестетикдир. Ҳам оғриқсизлантирувчи, ҳам оғриқ қолдирувчи самарага эга. Препаратнинг юқори дозалари жарроҳлик аралашувларида маҳаллий анестезия учун қўлланилади, препаратнинг паст дозалари минимал ва ривожланмайдиган мотор блоки билан анальгезияни (сенсор блоки) таъминлайди. Блокаст чақирган блокаданинг давомийлигига ва интенсивлигига адреналин қўшилиши самара қилмайди. Потенциалга боғлиқ натрий каналларини қайтарилувчан блокировка қилган ҳолда сезувчан нервлар учларида импульслар ишлаб чиқарилишига ва нерв толалари бўйича импульслар ўтказилишига тўсқинлик қилади.\nБлокаст бошқа қўзғалувчан ҳужайра мембраналарига (масалан, бош мияда ва миокардда) самара кўрсатиши мумкин. Агар маҳаллий анестетикнинг ортиқча миқдори қисқа вақт оралиғида тизимли қон оқимига етиб келса, тизимли токсиклик аломатлари пайдо бўлиши мумкин. Марказий нерв тизими томонидан токсиклик аломатлари юрак-қон томир тизими томонидан токсиклик аломатларидан олдин келади, чунки препаратнинг қон плазмасида пастроқ концентрацияларида кузатилади. Блокаст юрак-қон томир тизими томонидан ҳам худди шундай самараларга олиб келади. Маҳаллий анестетикларнинг юракка бевосита самараи ўтказувчанлик секинлашишини, салбий инотроп самарани ва ифодаланган дозани ошириб юборилишида аритмия ва юрак уриши тўхташини ўз ичига олади. Блокастнинг юқори дозалари вена ичига юборилиши юракда худди шундай самараларга олиб келади.\nРопивакаин эпидурал тарзда юборилгандан кейин юзага келиши мумкин бўлган билвосита юрак-қон томир самаралари (артериал босим пасайиши, брадикардия) пайдо бўладиган симпатик блокада билан боғлиқ.\nҚон плазмасида препартнинг концентрацияси дозага, юбориш йўлига ва инъекция соҳасидаги васкуляризация даражасига боғлиқ. Блокастнинг фармакокинетикаси тўғри чизиқли бўлиб, максимал концентрацияси (Cmax) юборилган дозага пропорционал. Блокаст эпидурал йўли билан юборилгандан кейин қонга тўлиқ сўрилади. Сўрилиши икки фазали характерга эга, икки фаза учун ярим чиқарилиш даври (T1/2) мувофиқ 14 минут ва 4 соатни ташкил қилади. Блокастнинг чиқарилишини секинлашиши секин сўрилиши билан белгиланади, бу вена ичига юборилганга нисбатан эпидурал тарзда юборилгандан кейин янада узоқроқ T1/2 билан изоҳланади.\nУмумий плазма клиренси – 440 мл/мин, боғланмаган модданинг плазма клиренси – 8 л/мин, буйрак клиренси – 1 мл/мин, мувозанат ҳолатида тақсимланиш ҳажми 47 л, жигар экстракцияси кўрсаткичи тахминан 0,4, T1/2-1.8 соатни ташкил қилади.\nРопивакаин гидрохлориди қон плазма оқсиллари (асосан, α1-кислотали гликопротеинлар) билан интенсив боғланади, боғланмаган фракцияси тахминан 6% ни ташкил қилади.\nПрепаратни узоқ муддатли эпидурал инфузияси унинг қон плазмасидаги умумий даражасини ошишига олиб келади, бу жарроҳлик операцияларидан кейин қонда кислотали гликопротеидлар таркиби ошиши билан боғлиқ, бунда препаратнинг қон плазмасида боғланмаган, фармакологик фаол шакли концентрацияси Ропивакаиннинг умумий концентрациясига нисбатан анча камроқ даражада ўзгаради.\nБлокаст боғланмаган фракциягача мувозанатга тез эришиш билан плацентар тўсиқ орқали ўтади. Ҳомилада плазма оқсиллари билан боғланиш даражаси онадагига нисбатан пастроқ бўлиб, бу ҳомиланинг қон плазмасида янада пастроқ умумий концентрацияга олиб келади.\nБлокаст организмда, асосан, ароматик гидроксил гурухини кўшилиш йўли орқали фаол метаболизмга учрайди. Қон плазмасида 3-гидроксиропивакаин (конъюгирацияланган + конъюгирацияланмаган) аниқланади.\nВена ичига юборилгандан кейин 86% сийдик билан чиқарилади ва сийдик билан чиқариладиган препаратнинг тахминан 1% ўзгармаган кўринишида чиқади. Ропивакаин гидрохлориднинг асосий метаболити ҳисобланган 3-гидроксиропивакаиннинг тахминан 37% сийдик билан ҳам боғланган, ҳам боғланмаган кўришида чиқади. РРХ (N-депропилат ропивакаин – pipecoloxylidide) ва бошқа метаболитлар сийдик билан 3% дан камроқ ни ташкил қилади.\nЭпидурал инфузияда асосий метаболитлари РРХ ва 3-гидрокси-ропивакаин сийдик билан чиқарилади. Плазмада РРХ умумий концентрацияси препаратнинг умумий концентрациядан тахминан ярмисини ташкил қилади, боғланмаган РРХ концентрация қиймати 72 соатгача кейинчалик узлуксиз инфузияда боғланган ропивакаин гирохлоридни концентрацияси қараганда 7-9 марта юқори.\nМахсус клиник ҳоллатлардаги фармакокиетикаси\nБуйрак функциясини бузилиши Блокастни фармакокинетикасига аҳамиятли самара кўрсатмайди. РРХ буйрак клиренси креатинин клиренси билан аҳамиятли даражада корреляция бўлади. AUC билан ифода қилинган умумий экспозицияси креатинини клиренси орасидаги корреляция йўқлиги РРХ умумий клиренси буйрак орқали чиқарилишига қўшимча буйракдан ташқари чиқарилишини ўз ичига олишини кўрсатади. Буйрак функцияси бузилиши бўлган айрим пациентларда паст буйрак клиренси натижасида РРХ экспозицияси ошиши кузатилиши мумкин.\nРРХ камайган нейротоксиклиги туфайли ропивакаин гидрохлорид билан солиштирилганда қисқа муддат қўлланилганда клиник оқибатлари аҳамиятсиз деб ҳисобланади.\nАнестезия тажрибали мутахассислар томонидан ўтказилиши керак. Реанимация муолажаларини ўтказиш учун ускуналар ва дори препаратлари бўлиши шарт. Катта блокадалар бажарилишини бошлашдан олдин вена ичига катетер ўрнатилиши керак.\nАнестезия бажарилишини таъминлайдиган ходим тегишли равишда тайёрланган бўлиши ҳамда эҳтимолий ножўя самараларни, тизимли токсик реакцияларни ва бошқа эҳтимолий асоратларни ташхислаш ва даволашни билиши керак (“Дозани ошириб юборилиши” бўлимига қаранг). Нафас тўхтаб қолиши ва артериал босимни пасайишини ўз ичига олган спинал блок бехосдан субарахноидал юбориш асорати бўлиши мумкин. Тиришишлар кўпроқ елка нерв чалгашишлари блокадасида ва эпидурал блокадада, эҳтимол, тасодифан қон томир ичига юбориш ёки инъекция жойида тез сўрилиш оқибатида ривожланади.\nПериферик нервлар блокадаларини бажариш қон томирлар кўп миқдорли соҳага, кўпинча – йирик қон томирлар яқинига маҳаллий анестетикнинг катта ҳажми юборилишини талаб қилиши мумкин бўлиб, бу қон томир ичига юбориш ва/ёки тез тизимли сўрилиш хавфини оширади, ўз навбатида, бу препаратнинг плазмада юқори концентрациясига олиб келиши мумкин.\nБош ва бўйин соҳасидаги инъекциялар каби маҳаллий анестетиклар қўлланиши билан боғлиқ айрим муолажалар, қўлланаётган маҳаллий анестетикнинг туридан қатъи назар, жиддий ножўя самаралар ривожланишининг юқори тез-тезлиги билан бирга кечиши мумкин. Яллиғланиш соҳасига инъекция олдини олиш учун эҳтиёткорликка риоя қилиш керак.\nII ва III даражали ички юрак ўтказувчанлиги блокадаси, оғир буйрак етишмовчилиги бўлган пациентларга, кекса ёшдаги ва кучсизланган пациентларга препаратни юборишда эҳтиёткорликка риоя қилиш керак.\nКекса ёшдаги пациентлар ва бирга кечадиган юрак-қон томир касалликлари бўлган пациентларда, айниқса, тасодифан препарат қон томир ичига юборилгандан кейин эпидурал анестезия ёки периферик нервлар блокадаси учун Блокаст препарати қўлланганда юрак уриши тўхтаб қолиши кам ҳолатлари тўғрисида маълум қилинган.\nБир қатор ҳолатларда реанимация муолажаларини ўтказиш қийинлашган эди. Юрак уриши тўхтаб қолиши, одатда, узоқроқ реанимация муолажалари ўтказилишини талаб қилади.\nБлокаст жигарда метаболизмга учрашиши туфайли, оғир жигар касалликлари бўлган пациентларда препарат қўлланганда эҳтиёт бўлиш керак; айрим ҳолатларда секинлашган элиминация туфайли такрорий юбориладиган анестетик дозаларини камайтириш зарурати пайдо бўлиши мумкин.\nОдатда, буйрак етишмовчилиги бўлган пациентларда препарат бир марта юборилганда ёки препарат қисқа вақт давомида қўлланганда дозага тузатиш киритиш талаб қилинмайди. Аммо кўпинча сурункали буйрак етишмовчилигибўлган пациентларда ривожланадиган ацидоз ва қон плазмасида оқсиллар концентрациясининг пасайиши препаратнинг тизимли токсик самарасини ошириши мумкин (“Қўллаш усули ва дозалар” бўлимига қаранг). Тана вазни пасайган пациентларда ва гиповолемик шок бўлган пациентларда препарат қўлланганда ҳам тизимли токсик хавфи юқори бўлади. Эпидурал анестезия артериал босимни пасайишига ва брадикардияга олиб келиши мумкин. Қон томир торайтирувчи препаратлари юборилиши ёки айланувчи қон ҳажми оширилиши шунга ўхшаш ножўя самаралар ривожланиш хавфини камайтириши мумкин. 5–10 мг эфедринни, зарур ҳолда, такрорий вена ичига юбориш орқали артериал босимни пасайишини ўз вақтида тузатиш керак. Препарат бўғим ичидан юборилганда, яқин орадаги кенг бўғим жароҳатига тахмин қилинган ёки бўғимнинг кенг юзалари очилиши билан жарроҳлик операцияси мавжуд бўлган ҳолатда, препарат сингишининг кучайиши ва препаратнинг плазмада юқорироқ концентрацияси эҳтимоли туфайли эҳтиёткорликка риоя қилиш керак.\nIII даражали аритмияга қарши препаратлари (масалан, амиодарон) билан даволанаётган пациентлар пухта кузатув остида бўлишлари керак, юрак-қон томирга самаралари кучайиши хавфи туфайли ЭКГ-мониторинг тавсия этилади. CYP1А2 кучли ингибиторларини (флувоксамин ва эноксацин каби) қабул қилаётган пациентларда Блокаст препаратнинг узоқ вақт қўлланишига йўл қўйилмаслиги керак.\nБлокаст амид туридаги бошқа маҳаллий анестетиклар билан бир вақтда қўлланганда чапараста ўта сезувчанлик эҳтимоли ҳисобга олиниши керак.\nНатрий чекланиши билан парҳездаги пациентлар препаратдаги натрий таркибига эътибор қаратишлари керак.\nПрепаратнинг чақалоқларда қўлланиши уларнинг аъзолари ва физиологик функциялари етилмаганлиги эҳтимоли ҳисобга олинишини талаб қилади. Ропивакаин ва пипелоксилидин боғланмаган фракциялари клиренси бола ҳаётининг биринчи йилларида тана вазнига ва ёшига боғлиқ бўлади. Ёш самараи жигар функциялари ривожланиши ва етилганлигида ифодаланади, клиренс тахминан 1-3 ёшда максимал миқдорга етади. Чақалоқларда ва 1 ойлик болаларда Ропивакаин T1/2 кўрсаткичи каттароқ ёшли болалардаги 3 соатга нисбатан 5–6 соатни ташкил этади. Жигар функцияси етарлича ривожланмаганлиги туфайли Ропивакаиннинг тизимли экспозицияси каттароқ ёшли болалардагига нисбатан чақалоқларда юқори, 1 ойликдан 6 ойликкача болаларда – ўртача юқори бўлади. Клиник тадқиқотларда аниқланган чақалоқлар қон плазмасида препаратнинг концентрацияларидаги сезиларли фарқлар ушбу пациентлар гуруҳида, айниқса, узайтирилган эпидурал инфузияда тизимли токсиклик пайдо бўлиши юқори хавфини тахмин қилиш имконини беради.\nЧақалоқлар учун тавсия этилган дозалар чекланган клиник маълумотларга асосланган. Блокаст чақалоқларда қўлланганда тизимли токсиклик (марказий нерв тизими томонидан токсик аломатлари назорати, ЭКГ, қон оксигенацияси назорати) ва маҳаллий нейротоксиклик мониторинг қилиниши ҳамда чақалоқларда препарат секин ажралиб чиқиши туфайли инфузия якунлангандан кейин давом эттирилиши керак.\nБолаларда препаратнинг 5 мг/мл дан юқори концентрацияда қўлланиши, шунингдек Блокаст препаратнинг интратекал қўлланиши ўрганилмаган.\nБлокаст потенциал порфирияни қўзғатиши мумкин ва ўткир порфирия ташхиси қўйилган пациентларда янада хавфсиз муқобил вариантлар бўлмаган ҳолатдагина қўлланиши мумкин. Пациентларнинг юқори сезувчанлиги ҳолатида керакли эҳтиёткорлик чоралари кўрилиши керак.\nОперациядан кейинги маҳаллий анестетикларнинг узайтирилган бўғим ичига инфузиясида хондролизис ҳолатлари тўғрисида маълум қилинган. Кўпчилик ҳолатларда елка бўғимида инфузия ўтказилган. Анестетикларни қабул қилиш билан сабаб-оқибат алоқаси аниқланмаган. Блокаст узайтирилган бўғим ичига инфузия учун қўлланмаслиги керак.\nПрепаратни фертилликка ва репродуктив функцияга таъсири, шунингдек тератоген таъсири аниқланмаган. Аёлларда ҳомила ривожланишига таъсир кўрсатиш эҳтимолини баҳолаш бўйича тадқиқотлар ўтказилмаган.\nБлокаст ҳомиладорликда фақат она учун кутиладиган фойда ҳомила учун потенциал хавфдан устун бўлганида қўллаш мумкин (акушерликда препаратдан анестезия ёки аналгезия учун қўллаш ўзини яхши оқлаган).\nҲайвонларда препаратнинг репродуктив функцияга самараи бўйича тадқиқотлар ўтказилган. Каламушларда ўтказилган тадқиқотларда Ропивакаин икки авлодда фертилликка ва репродуктив функцияга самара кўрсатмаган. Ҳомиладор каламушларга препаратнинг максимал дозалари юборилганда каламуш болаларининг туғилгандан кейин биринчи уч кунда ўлим сони ошганлиги кузатилган, бу Ропивакаиннинг онага унинг оналик инстинкти бузилишига олиб келадиган токсикли самараи билан изоҳланиши мумкин.\nБлокаст ёки унинг метаболитларини она сути билан ажралиб чиқиши ўрганилмаган. Тажриба маълумотларига асосланиб, чақалоқлар томонидан қабул қилинадиган препаратнинг дозаси онага юборилган дозанинг тахминан 4% ни ташкил қиладитади (препаратнинг сутдаги концентрацияси / препаратнинг плазмадаги концентрацияси). Эмизиш даврида болага таъсир қилувчи умумий дозаси онага туғиш вақтида анестетик юборилганда ҳомилага тушиши мумкин бўлган дозадан анча камроқ.\nПрепаратни эмизиш даврида қўллаш зарур бўлган ҳолларда, она учун потенциал фойда ва чақалоқ учун хавф эҳтимолининг нисбати кўриб чиқилиши керак.\nТранспорт воситаларини ва бошқа механизмларни бошқариш қобилиятига таъсири\nБлокаст оғриқсизлантирувчи самарадан ташқари, ҳаракатлантирувчи функцияга ва юриш мувозанатига вареакция тезлигига кучсиз транзитор таъсир ҳам кўрсатиши мумкин. Препаратнинг ножўя самаралар профилини ҳисобга олган ҳолда, транспорт воситаларини бошқаришда ҳамда юқори диққат-эътибор жамланишини ва психомотор реакциялар тезлигини талаб қиладиган бошқа потенциал хавфли турдаги фаолиятни амалга оширишда эҳтиёткорликка риоя қилиш керак.\nҚуйидаги кўрсатмалар бўйича Блокаст препарати 2 мг/мл коцентрациясида қўлланилади:\n- Катталарда ва 12 ёшдан катта болаларда ўткир оғриқ синдромини бартараф қилиш:\n- узайтирилган эпидурал инфузия ёки вақти-вақти билан болюс юборилиши, масалан операциядан кейинги оғриқни бартараф қилиш ёки туғруқларни оғриқсизлантириш учун;\n- айрим нервларни блокадаси ва инфильтрацион анестезия;\n- инфузия ёки болюсли инъекция йўли билан периферик нервлар узайтирилган блокадаси (операциядан кейинги оғриқларда);\n- 1 ёшдан 12 ёшгача болаларда (охиргисини ҳам қўшиб) ўткир оғриқ синдромини бартараф қилиш:\n- периферик нервларни бир марталик ва узайтирилган блокадаси.\n- Янги туғилган чақалоқлар ва 12 ёшгача болаларда(охиргисини ҳам қўшиб).\n- Каудал эпидурал блокадаси.\n- Узайтирилган эпидурал инфузиясида қўлланилади.\nҚуйидаги кўрсатмалар бўйича Блокаст препарати 5 мг/мл коцентрациясида қўлланилади:\nü Катталарда ва 12 ёшдан катта болаларда жарроҳлик аралашувларида анестезияси:\n- интратекал блокадаси.\nü Педиатрияда ўткир оғриқ синдромини бартараф қилиш:\n- 1 ёшдан 12 ёшгача болаларда (охиргисини ҳам қўшиб) периферик нервларни блокадаси.\nКатталарда ва 12 ёшдан катта болаларда қуйидаги кўрсатмалар бўйича Блокаст препарати 7,5 мг/мл ва 10 мг/мл коцентрациясида қўлланилади:\nü Жарроҳлик аралашувларида эпидурал блокадаси, шу жумладан кесарево кесиги.\nü Йирик нервлар ва нерв чигалларини блокадаси.\nü Айрим нервларни блокадаси ва инфильтрацион анестезияси.\nü Тизза бўғимини артроскопиясидаги ички бўғим инъекциясида қўлланилади.\nПрепаратнинг компонентларга ўта юқори сезувчанлик; маълум бўлган амид туридаги маҳаллий анестетикларга юқори сезувчанликда қўллаш мумкин эмас.\nПрепарат ҳолсизланган кекса ёшдаги пациентларга ёки II ва III даражали ички юрак ўтказувчанлиги блокадаси (синоатриал, атриовентрикуляр, ички юрак қоринчаси блокадаси) каби оғир ёндош касалликлари, авж олувчи жигар касалликлари, оғир жигар етишмовчилиги, оғир сурункали буйрак етишмовчилиги бўлган пациентларга, гиповолемик шок даволанишида эҳтиёткорлик билан қўлланиши керак. Ушбу пациентлар гуруҳлари учун регионар анестезия кўпинча мақсадга мувофиқ ҳисобланади. Оғир ножўя ҳолатлар ривожланиш хавфини пасайтириш мақсадида “катта” блокадалар ўтказилганда олдиндан пациент аҳволини оптималлаш, шунингдек анестетик дозасига тузатиш киритиш тавсия этилади.\nБош ва бўйин соҳасида маҳаллий анестетиклар инъекциясида жиддий ножўя самаралар ривожланиш юқори тез-тезлиги эҳтимоли туфайли эҳтиёткорликка риоя қилиш керак.\nПрепарат бўғим ичига юборилганда, яқин орадаги кенг бўғим жароҳатига тахмин қилинган ёки бўғимнинг кенг юзалари очилиши билан жарроҳлик операцияси мавжуд бўлган ҳолатда, препарат сўрилишини кучайиши ва препаратнинг плазмада юқорироқ концентрацияси эҳтимоли туфайли эҳтиёткорликка риоя қилиш керак.\nПрепарат 6 ойгача бўлган болаларда қўлланишида, уларнинг аъзолари ва функциялари етилмаганлиги туфайли алоҳида эътибор қаратилиши керак.\nБошқа маҳаллий анестетиклар ёки амид туридаги маҳаллий анестетикларга ўхшаш таркибли препаратлари билан бир вақтда буюрилганда токсик самаралар умумлашиши мумкин.\nБлокаст ва III синф аритмияга қарши препаратларнинг (масалан, амиодарон) ўзаро самараи махсус ўрганилмаган, аммо бирга буюрилганда эҳтиёткорликка риоя қилиш керак. CYP1А2 цитохромининг кучли рақобатли ингибитори ҳисобланган флувоксамин билан бирга буюрилганда Ропивакаинни клиренси 77% га камаяди. Эритма рН кўрсаткичининг 6.0 дан юқори ошиши Ропивакаиннинг ушбу шароитларда ёмон эрувчанлиги туфайли преципитат пайдо бўлишига олиб келиши мумкин.\nҚуруқ, ёруғликдан ҳимояланган ва болалар ололмайдиган жойда 25°C дан юқори бўлмаган ҳароратда сақлансин.\n2 йил. Яроқлилик муддати тугагандан кейин ишлатилмасин.\nБлокаст фақат регионар анестезия ўтказиш бўйича етарлича тажрибага эга мутахассислар томонидан ёки уларнинг кузатуви остида қўлланиши керак.\nУмуман, жарроҳлик аралашувларида анестетик оғриқсизлантириш мақсадида фойдаланишга нисбатан анестезия учун препаратнинг юқорироқ дозалари ва кўпроқ концентрацияланган эритмалари талаб қилинади. Оғриқсизлантириш мақсадида анестетикдан қўлланилганда, одатда, 2 мг/мл доза тавсия қилинади. Бўғим ичига юбориш учун 7,5 мг/мл доза тавсия қилинади. Операция ўтказиш учун тўлиқ мотор блокадаси талаб қилинганда 10 мг/мл доза эпидурал анестезия учун тавсия қилинади.\n1 жадвалларда кўрсатилган дозалар ишончли блокадага эришиш учун етарли ҳисобланади ҳамда катталар ва 12 ёшдан катта болаларда препарат қўлланишида мўлжал ҳисобланади, чунки блокаданинг ривожланиш тезлиги ва унинг давомийлиги индивидуал вариабеллиги мавжуд.\nУшбу 1 жадваллардаги маълумотлар энг тез-тез қўлланиладиган блокадалар ўтказиш учун препаратни дозалаш бўйича тахминий қўлланма ҳисобланади. Препаратни дозасини танлашда пациентнинг жисмоний ҳолати ҳисобга олинган ҳолда клиник тажрибага асосланиш керак.\nКатталар ва 12 ёшдан катта болалар учун Блокаст препаратни дозалаш бўйича тавсиялар\nПрепаратни концентра-цияси, мг/мл\nЭритма ҳажми, мл\nСамара кўрсатиш бошланиши, минут\nСамара давомийлиги, соат\nЖарроҳлик аралашувларида анестезияси:\nБел соҳасидаги эпидурал анестезияси:\nКўкрак соҳасидаги эпидурал анестезияси:\nОперациядан кейинги оғриқсизлантирувчи блокада ва жарроҳлик аралашувлари\nЙирик нерв чигаллари блокадаси:\nМасалан, елка нервлар чигаллари блокадаси\nЎтказувчан инфильтрацион анестезияси\nЎткир оғриқ синдромини бартараф қилиш:\nБел соҳасидаги эпидурал юбориш:\nДаврий юбориш (масалан, туғриқларни оғриқсизлантириш-да)\n10–15 (минимал интервал — 30 мин)\nҚуйидагилар учун узайтирилган инфузия:\n- туғриқларни оғриқсизлантириш\n- операциядан кейинги оғриқсизлантириш\nПериферик нервлар блокадаси:\nМасалан, сон нерви блокадаси ёки поғоналар ўртасидаги блокада (узайтирилган инфузиялар ёки такрорий инъекциялар)\nКўкрак соҳасидаги эпидурал юбориш:\nУзайтирилган инфузия (масалан, операциядан кейинги оғриқсизлантириш учун)\nЎтказувчан блокада ва инфильтрацион анестезия\nБўғим ичига юбориш\nТизза бўғими артроскопияси**\n* Йирик нерв чигаллрини блокада қилиш учун доза юбориш жойига ва пациентнинг аҳволига мувофиқ танланиши керак. Елка нерв чигаллари блокадаси поғоналараро ва ўмров усти билан бирга қўлланаётган маҳаллий анестетикдан қатъи назар жиддий ножўя реакциялар юқори такрорланиш тезлиги билан бирга кечиши мумкин.\n** Маҳаллий анестетикларнинг операциядан кейинги узайтирилган бўғим ичига инфузиясида хондролизис ҳолатлари тўғрисида маълум қилинган. Блокаст узайтирилган бўғим ичига инфузия учун қўллаш мумкин эмас.\n*** Агар Блокаст бошқа турдаги анестезиялар учун қўшимча равишда қўлланган бўлса, максимал доза 225 мг дан оширмаслиги керак.\nАлоҳида блокадаларни бажариш усулига самара кўрсатадиган омиллар ва муайян пациентлар гуруҳларига қўйиладиган талаблар билан танишиб чиқиш учун стандарт қўлланмалардан фойдаланиш керак.\nАнестетикнинг қон томирга тушиши олдини олиш учун препаратни юборишдан олдин ва юбориш жараёнида аспирацион синама ўтказиш шарт. Агар препарат юқори дозаларда қўллаш мўлжалланаётган бўлса, синама дозаси – 3–5 мл лидокаинни эпинефрин билан юбориш тавсия этилади. Тасодифий қон томир ичига юборилиш юрак қисқаришлари тез-тезлигини вақтинча ошиши бўйича, тасодифий интратекал юборилиш эса – спинал блоки аломатлари бўйича аниқланади. Токсик симптомлар пайдо бўлганда, дарҳол препарат юборилишини тўхтатиш керак.\nБлокаст препаратни юборишгача ва юбориш вақтида (у секин ёки препаратнинг 25–50 мг/мин тезликда кетма-кет юбориладиган дозаларини ошириш орқали амалга оширилиши керак), пациентнинг муҳим функцияларини пухта назорат қилиш ва у билан оғзаки алоқани таъминлаш керак.\nЖарроҳлик аралашувини ўтказиш учун эпидурал блокадада 250 мг гача дозада Блокаст препаратнинг бир марталик юборилиши, одатда, пациентлар томонидан яхши ўзлаштиради.\n40 мл Блокаст 7,5 мг/мл препарат ёрдамида елка чигаллари блокадасида Блокаст препаратнинг максимал плазма концентрациялари айрим пациентлар плазмасида марказий нерв тизими томонидан енгил токсик симптомлари билан тавсифланадиган миқдорларга етиши мумкин. Шу туфайли 40 мл Блокаст 7,5 мг/мл (300 мг ропивакаин гидрохлориди) препаратдан юқори дозалар қўлланиши тавсия этилмайди.\nУзайтирилган инфузия ёки такрорий болюсли юбориш орқали узоқ вақтли блокада ўтказишда қонда анестетикнинг токсик концентрациялари пайдо бўлиши ва нервнинг маҳаллий шикастланиши мумкинлиги ҳисобга олиниши керак. Ропивакаин гидрохлориднинг жарроҳлик аралашувларида ва операциядан кейинги оғриқсизлантириш учун умумий 800 мг гача дозада 24 соат давомида юборилиши, шунингдек 72 соат давомида 28 мг/соатгача тезликда операциядан кейинги узайтирилган эпидурал инфузия катта ёшдаги пациентлар томонидан яхши ўзлаштирилади. Операциядан кейинги оғриқни бартараф қилиш учун препарат қўлланишининг қуйидаги схемаси тавсия этилади: агар эпидурал катетер оператив аралашувда ўрнатилмаган бўлса, у ўрнатилгандан кейин Блокаст (7,5 мг/мл) препарат болюсли инъекцияси билан эпидурал блокада амалга оширилади. Анальгезия Блокаст (2 мг/мл) препарат инфузияси билан таъминланади. Аксарият ҳолатларда, операциядан кейинги ўртача оғриқдан кучли ифодаланган оғриққача бартараф қилиш учун 6–14 мл/соат (12–28 мг/соат) тезлик билан инфузия минимал ривожланмайдиган ҳаракатланиш блокадаси билан мос анальгезияни таъминлайди (ушбу усулдан фойдаланилганда опиоид анальгетикларга эҳтиёж анча пасайганлиги кузатилган).\nОперациядан кейинги оғриқсизлантириш учун Блокаст (2 мг/мл) фентанилсиз ёки у билан мажмуада (1–4 мкг/мл) 72 соат давомида эпидурал инфузия кўринишида узлуксиз юборилиши мумкин. Блокаст 2 мг/мл препарат қўлланганда (6–14 мл/соат) аксарият пациентларда адекват оғриқсизлантириш таъминланган. Блокаст препарат ва фентанил мажмуаси оғриқсизлантириш яхшиланишига олиб келган, бунда наркотик анальгетикларга хос ножўя самараларни пайдо қилган.\nКесарев кесигида Блокаст препаратнинг 7,5 мг/мл дан юқори концентрацияда қўлланиши ўрганилмаган.\n12 ёшгача болалар учун Блокаст препаратни дозалаш бўйича тавсиялар\nПрепаратнинг концентрацияси, мг/мл\nЭритма ҳажми, мл/кг\nЎткир оғриқ синдромини бартараф қилиш (операциядан олдин ва кейинги):\nКаудал эпидурал юбориш:\n25 кг гача тана вазнига эга болаларда ThXII дан пастроқ соҳадаги блокада\n25 кг гача тана вазнига эга болаларда узайтирилган эпидурал инфузия\n0 дан 6 ойгача ёшда\n72 соатгача инфузия\n6 ойдан 12 ойгача ёшда\n1 ёшдан 12 ёшгача ёшда\n* Тақдим қилинаётган оралиқ вақтдан камроқ дозалар кўкрак соҳасида эпидурал юбориш учун тавсия этилади, айни вақтда катта дозалар бел ёки каудал соҳасида эпидурал юбориш учун тавсия этилган.\n** Бел соҳасида эпидурал юбориш учун тавсия этилади. Кўкрак соҳасида эпидурал анальгезия учун болюс дозасини пасайтириш асосланган ҳисобланади.\n2-жадвалда кўрсатилган дозалар педиатрия амалиётида препаратдан қўллаш учун қўлланма ҳисобланади. Шу билан бирга блокнинг ривожланиш тезлиги ва унинг давомийлиги индивидуал вариабеллиги мавжуд.\nОртиқча тана вазни бўлган болаларда кўпинча препарат дозасини аста-секин пасайтириш талаб қилинади; бунда пациентнинг идеал тана вазнига амал қилиниши керак. Алоҳида блокадаларни бажариш усулларига самара кўрсатадиган омиллар ва муайян пациентлар гуруҳларига қўйиладиган талаблар тўғрисидаги маълумот ахбороти ихтисослаштирилган қўлланмаларга мурожаат қилиш керак. Ҳар қандай пациент учун каудал эпидурал юбориш учун эритма ҳажми ва эпидурал юбориш учун болюс ҳажми 25 мл дан оширилмаслиги керак.\nАнестетикни бехосдан қон томир ичига юбориш олдини олиш учун препаратни юборишгача ва юбориш жараёнида аспирацион синама пухта ўтказилиши керак. Препаратни юбориш вақтида пациентнинг муҳим функциялари синчиклаб текширилиши керак. Токсик симптомлар пайдо бўлганда, дарҳол препарат юборилишини тўхтатиш керак. Операциядан кейинги каудал анальгезия учун препаратнинг 2 мг/мл дозада (2 мг/кг ҳисоб-китобида, эритма ҳажми 1 мл/кг) бир мартали юборилиши аксарият пациентларда ThXII даражадан пастроқ мос оғриқсизлантиришни таъминлайди.\n4 ёшдан катта болалар 3 мг/кг гача дозани яхши ўзлаштирилади. Каудал даражада эпидурал юбориш учун эритма ҳажми сенсор блокининг турлича тарқалишига эришиш мақсадида ўзгартирилиши мумкин, бу ихтисослаштирилган қўлланмаларда тавсифланган. Анестезия туридан қатъи назар препаратнинг ҳисобланган дозасини болюсли юборилиши тавсия этилади. Препаратнинг 5 мг/мл дан юқори концентрацияда қўлланиши, шунингдек Блокаст препаратнинг болаларда интратекал қўлланиши тадқиқ қилинмаган.\nБлокаст препаратнинг вақтидан олдин (чала) туғилган болаларда қўлланиши ўрганилмаган.\nЭритмани қўллаш бўйича йўриқномаси\nЭритма консервантлар сақламайди ва фақат бир марталик қўллаш учун мўлжалланган. Эритмани ҳар қандай миқдори ампула очилгандан кейин дарҳол ишлатиш керак, препаратни ишлатилмаган қолдиқлари йўқотилади. Қўллашдан олдин дори препаратни диққат билан кўздан кечириш керак. Инъекция учун эритма фақат эритма тиниқ бўлса, кўзга кўриладиган заррачалар бўлмаса, идиш шикастланмаган бўлса қўллаш учун яраб бўлади. Эритма билан очилмаган контейнер автоклавирлаш мумкин эмас. Очилмаган блистер ўрами контейнерни ташқи юзасини стериллигини таъминлайди ва стерилликни талаб қилувчи шароитларда қўллаш учун афзал. Клиник тадқиқотлар маълумотлари етарли бўлмагани сабабли Блокаст препарати 5 мг/мл дозада 1 ёшгача болаларда қўллаш тавсия қилинмайди.\nЎткир тизимли токсиклиги\nНерв чигаллашларини блокадаларни ёки бошқа периферик блокадаларни ўтказишда тасодифан қон томир ичига юборилганда тиришишлар пайдо бўлиши ҳоллатлари кузатилган.\nАнестетик эпидурал дозаси интратекал тарзда нотўғри юборилган ҳолатда тўлиқ спинал блоки пайдо бўлиши мумкин.\nАнестетикнинг тасодифан қон томир ичига юборилиши тез токсикли реакцияни пайдо қилиши мумкин. Регионар анестезияни ўтказиш вақтида дозани ошириб юборилиши тизимли токсик реакция симптомлари маҳаллий анестетикнинг қон плазмасидаги концентрацияси секин ошиши туфайли инъекциядан кейин 15-60 минутдан кейин кечиктирилган тартибда пайдо бўлади. Тизимли токсиклик, биринчи навбатда, марказий нерв тизими ва юрак-қон томир тизими томонидан симптомлар билан намоён бўлади. Ушбу реакциялар маҳаллий анестетикнинг қондаги юқори концентрациялари билан қўзғатилади, улар препаратнинг (тасодифан) қон томир ичига юборилиши, жозани ошириб юборилиши ёки фақат кучли васкуляризацияланган соҳалардан юқори сўрилиши оқибатида пайдо бўлиши мумкин. Марказий нерв тизими томонидан реакциялар амид туридаги барча маҳаллий анестетиклар учун ўхшаш, айни вақтда, юрак-қон томир тизими томонидан реакциялар кўп жиҳатдан юборилган препаратга ва унинг дозасига боғлиқ бўлади.\nМарказий нерв тизими\nМарказий нерв тизими томонидан тизимли токсиклик пайдо бўлиши аста-секин ривожланади: дастлаб кўришни бузилиши, оғиз атрофи увушиб қолиши, тилдан қолиш, гиперакузия, қулоқларда шовқин, бош айланиши пайдо бўлади. Дизартрия, тремор ва мушак тортишишлари тизимли токсикликнинг жиддийроқ аломатлари ҳисобланиб, тарқалган томир тиришишлар пайдо бўлишидан олдин келиши мумкин (ушбу аломатлар пациентнинг невротик хатти-ҳаракатлари деб қабул қилинмаслиги керак). Интоксикация ривожланган ҳолатда, юқори мушак фаоллиги ва мос бўлмаган вентиляция туфайли нафас бузилиши, гипоксия ва гиперкапния тез ривожланиши билан бирга кечадиган бир неча секунддан бир неча минутгача давом этадиган ҳушидан кетиш, тиришишлар хуружлари кузатилиши мумкин. Оғир ҳолатларда нафас тўхтаб қолиши ҳам мумкин. Пайдо бўладиган ацидоз, гиперкалиемия, гипокальциемия анестетикнинг токсикли самараини кучайтиради.\nБунинг оқибатида, агар препаратнинг катта дозаси юборилмаган бўлса, марказий нерв тизимидан анестетикнинг тақсимланмаслиги ҳамда унинг келгуси метаболизми ва экскрецияси туфайли функцияларнинг етарли даражада тез тикланиши юз беради.\nЮрак-қон томир тизими томонидан бузилишлар янада жиддийроқ асоратларнинг аломатлари ҳисобланади. Артериал босимни пасайиши, брадикардия, аритмия ва ҳатто, бир қатор ҳолатларда, юрак уриши тўхтаб қолиши маҳаллий анестетикларнинг юқори тизимли концентрацияси оқибатида пайдо бўлиши мумкин. Кам ҳолатларда юрак уриши тўхтаб қолиши марказий нерв тизими томонидан олдинги симптоматика билан бирга кечмайди. Кўнгилли шахсларда ўтказилган тадқиқотларда препаратни вена ичига инфузияси юрак мушакларининг ўтказувчанлиги ва қисқарувчанлик қобилияти пасайишига олиб келган. Юрак-қон томир тизими томонидан симптомлар, одатда, марказий нерв тизими томонидан токсиклик пайдо бўлишидан олдин юз бериб, агар пациент седатив воситалар (бензодиазепинлар ёки барбитуратлар) ёки умумий анестезия таъсирида бўлса, уларни сезмаслик мумкин.\nБолаларда маҳаллий анестетиклар тизимли токсиклигининг эрта аломатларини, баъзан болалар томонидан симптомларни таърифлашда юз берадиган қийинчиликлар оқибатида ёки регионар анестезия умумий анестезия билан бирга қўлланган ҳолатда аниқлаш мураккаброқ бўлади.\nЎткир токсикликни даволаш\nЎткир тизимли токсикликнинг биринчи аломатлари пайдо бўлганда препарат билн даволашни дарҳол тўхтатиш керак. Тиришишлар ва марказий нерв тизимининг сусайиш симптомлари пайдо бўлганда пациентга адекват даволаш талаб қилинади, бундан мақсад оксигенация, тиришишларни бартараф қилиш, юрак-қон томир тизими фаолиятини таъминлашдан иборат. Оксигенацияни кислород билан таъминлаш, зарур ҳолларда эса – ИВЛга ўтиш керак. Агар 15–20 сек кейин тиришишлар тўхтамаса, тиришишга қарши воситаларидан фойдаланиш: 1–3 мг/кг тиопентал натрийни вена ичига юбориш (тиришишларни тез бартараф қилинишини таъминлайди) ёки 0,1 мг/кг диазепамни вена ичига юбориш (таъсири тиопентал натрий таъсирига нисбатан секинроқ ривожланади) керак. 1 мг/кг суксаметоний тиришишларни тез бартараф қилади, бироқ ундан фойдаланилганда интубация ва ИВЛ талаб қилинади. Юрак-қон томир тизими фаолияти сусайганда (артериал босим пасайиши, брадикардия) 5–10 мг эфедринни вена ичига юбориш, зарур ҳолларда, 2-3 минутдан кейин препарат юборилишини такрорлаш керак. Циркулятор етишмовчилиги ривожланган ёки юрак уриши тўхтаб қолган ҳолатларда дарҳол стандарт реанимация муолажаларини бошлаш керак. Оптимал оксигенация, вентиляция ва қон циркуляциясини таъминлаш, шунингдек ацидозга тузатиш киритиш жуда муҳим. Юрак уриши тўхтаб қолганда узоқроқ реанимация муолажалари талаб қилиниши мумкин. Болаларда тизимли токсикликни даволашда пациентнинг ёшига ва тана вазнига мувофиқ дозага тузатиш киритиш керак.\nBlokast inyeksiya uchun eritma 1% 10ml N5\nBarcha Блокаст dorilari\nBlokast inyeksiya uchun eritma 1% 5ml N5\nBlokast inyeksiya uchun eritma 0,75% 10ml N5\nBlokast inyeksiya uchun eritma 0,75% 5ml N5\nBlokast inyeksiya uchun eritma 0,5% 5ml N5\nBlokast inyeksiya uchun eritma 0,2% 10ml N5\nBlokast inyeksiya uchun eritma 0,2% 5ml N5


Фарғонада газ “заправка”ларидаги нархлар 1950 сўмгача туширилмоқда - Халқ сўзи\n16:23 04 Январь 2019 Иқтисодиёт\nФото: Фарғона вилояти Давлат солиқ бошқармаси Ахборот хизмати\n2019 йил 1 январдан бошлаб мамлакатимиз солиқ тизимида қўшилган қиймат солиғини амалиётга кенгроқ татбиқ этиш бошланди. Шу билан бирга, товарлар харид қилинганда, айрим савдо марказларида маҳсулотга белгиланган нарх таркибидаги ҚҚС миқдори харид чекида ифодаланиши кўпчиликда хавотир уйғотмоқда. Яъни, товарларга ҚҚС қўшилиб, нарх-наво ошиб кетяптими? Ёки водийда автомобилларга газ қуйиш шохобчаларида (“заправка”) нархлар 300-400 сўмга оширилгани асослими?\n– Бизнинг йиллик товар айланмамиз 1,4 миллиард сўм атрофида, – дейди Ёзёвон туманида фаолият кўрсатувчи “Нигора Низомова” хусусий корхонаси раҳбари Музаффар Абдуллаев. – Янги жорий этилган тартибга кўра, биз ягона солиқ тўловидан умум белгиланган тартибдаги солиқлар тўлашга ўтаяпмиз. Демак, биз ҳам ҚҚС тўлашимиз зарур экан. 20 фоизли ставкани эшитиб дастлаб, бу ҳолат нархлар ошишига сабаб бўлмайдими, деган хаёлга боргандим. Бугунги семинардан сўнг фикрим бутунлай ўзгарди. Яъни, агар товарларни олиб келишда 20 фоизлик ҚҚС тўловчи билан ҳамкорлик қилсам, мен сотаётган товардан ҚҚС тўлаётганимда ҳамкорим тўлаган ҚҚС ҳам ҳисобга олинар экан, шунинг ҳисобига нархларда ҳеч қандай ўзгариш кузатилмайди. Агар ҳамкорим ҚҚС тўловчи бўлмаса, соддалаштирилган ҚҚС тартибида пасайтирилган ставкада солиқ тўлашим мен учун қулайроқэкан.\n– Фарғонада газ “заправка”ларидаги босим билан биргаликда нархлар ҳам 300-400 сўмга оширилди деган хабарларни олдик. Бунга ёнилғига нисбатан акциз солиғи жорий этилганлигини сабаб қилиб кўрсатишаётган экан, – дейди Фарғона вилояти Давлат солиқ бошқармаси бошлиғи ўринбосари Назиржон Полвонов. – Хабарингиз бор, 2018 йил 1 ноябрдан газ нархи 11 сўмга ошиб, 1900 сўм этиб белгиланган эди. Ваҳоланки, 2019 йил 1 январдан бензин, дизель ёқилғиси ва газ ишлатганлик учун олинадиган солиқнинг ўрнига акциз солиғи жорий қилиниши ҳисобига солиқ миқдори атиги 55 сўмга ошган. Шу муносабат билан, биз куни кеча вилоятимиздаги газ “заправка”лари раҳбарлари билан учрашув ўтказдик ва уларга газ нархини асоссиз оширганликларини батафсил тушунтирдик. Натижада, метан газ нархлари 1950 сўмгача туширилмоқда.\nСеминарларда 2019 йил 1 январдан ҳудудий давлат солиқ инспекциясида ҚҚС тўловчилар рўйхати шакллантирилганлиги ҳамда ҳар бир ҚҚС тўловчига Бошқармадан масъул ходим бириктирилганлиги, бундан ташқари “Солиқ-сервис” ДУКнинг ҳудудий филиаллари орқали исталган саволга мутахассислар томонидан жавоб топиш мумкинлиги алоҳида қайд этилди.


Абдусалом Азизов йиғилиш ўтказди. Қинғир йўлга...\n23.07.2019 19:03 0 2755\nЎФА президенти Абдусалом Азизов ассоциация раҳбарияти, бошқарма ҳамда бўлимлар раҳбарлари билан йиғилиш ўтказди. Унда футболимиздаги мавжуд муаммолар ҳамда ташкилотнинг яқин келажакдаги режалари муҳокама қилинди.\nДастлаб вилоят футбол ассоциацияларининг бугунги фаолияти кўриб чиқилди. Бу тизимдаги муаммоларни бартараф этиш чоралари, ассоциацияларни моддий қўллаб-қуватлаш, кадрлар малакасини кўриб чиқиш, маҳаллий ҳокимликлар билан ҳамжиҳатликда вилоятларда футболни ривожлантириш борасида кўрсатмалар берилди.\nЎФА раҳбарининг асосий талабларидан бири футболдаги адолат ва ҳалол ўйин принципларига тўлиқ риоя қилишни таъминлаш. Келишилган ўйинлар ҳамда тотализаторга қарши курашиш борасида ҳуқуқни муҳофаза қилиш органлари билан яқиндан ҳамкорлик қилган ҳолда, бу нопок йўл билан футболимизни орқага тортаётганлар, мухлисларнинг қизиқишини сўндираётганлар аниқланади ва тегишли жазога тортилади.\nЎФА тотализатор Абдусалом Азизов Келишилган ўйинлар\nТаҳлил 25/11, 16:36